
U. TIEWIALUH 


fHd ka sngi plie syrdeng la u mot U Tirol Sing Syiem (BKHDUB) u 
Sordar jong ka shnong Laitkynsew lem bad ka tnga jong u ka kong 
Eliak Marpna ki la ia rai ban leit sha Mairang. U Sordar jong ka shnong 
.aitkynsew lei lei u da hap ban leit khnang khnang namar ba u Syiem 
ng ka htma Khadsawphra u la khot ia u Sordar Laitkynsew ba u dei 
^an wan khnang. U Sordar bad ka kong Eliak ki la ia wer briew ban leit 
on ia ki sha Mawmluh. Te narnar ba kin iaiam bad arngut ki khun, i la 
ia wer ruh de lem bad arngut laingut ki nongkit briew ban kit ia ki khun 
jong ki ha la ki khoh kitbriew na Laitkynsew sha Mawmluh ban kiew pat 
da ka kali motor na Mawmluh sha Laban. 

Ynda ki la poi ha Mawmluh ki la kiew da ka kali motor kaba wan 
phai sha Laban. Ha Laban pat ki da sah miet shi miet ha iing jong ki ba 
ha iing. Ki la mih na Laban dang step da ka kali step ban leit sha 
Mairang. 

Namar ba ka don ka jingthut ka kali ha lynti, ki la poi ha Mairang 
ha ka por ba la mar shiteng palat ka jingpyniaid ia kata ka jingialang 
pyndonburom bad ka jing plie syrdeng ia u mot u Tirot Sing Syiem 
(BKHDUB). 

U Sordar Laitkynsew u la ong ia la ka tnga ba kan nang peit nang 
sumar ia ki khun bad ia lade u la leit bak bak ban ia kynduh ia U Syiem 
lem bad ia ki kynrem ki lyndan. Ka kong Eliak ka la shong jah thait ha 
pajih na ka daia ba la pynkhreh ia kata ka kam. Kam shym ioh por 
'■huh ban leit sha iing ka hymmen trai jong ka. Ka shong ap hangta. 

. lynrei tang shu wai kata ka jingialang ka la iohi la u khun nyngkong 
jong ka hymmen nyngkong jong ka hapdeng uta u paitbah ba mih lang 
na kata ka jingialang. Da kaba phuhmut phuhmat ka la pyrta 

Eliak. Rai Rai ko Railaidong. (Ka kyrteng jong u). 

U Railaidong u la iohsngew ia kata ka jingkhot-pyrta ia ka kyrteng 
jong u. U la phai ban peit sha kata ka liang ba u iohsngew ia kata ka 
jingkhot. U la shu kmen kyndit kyndit haba u iohi ia i kong Eliak. U la 
mareh stet thui thui da ka jingkmen phuhsamrkhie bym lah tip briew 
shuh. Ynda u la poi hajan u la ong > 

Rai. Wa i Meirit ....i Meirit. Phi ruh phi wan mo ?. I Parit Sordar 
ruh i wan em ? 

Eliak. (I kynthup ia u Rai. I doh i dait). 

Hooid phi khun. Phim i nga wan iaiam lang ia kine ki hep 
arngut. I parit Sordar te i dang leit ia kynduh ia u Syiem ia 
ki Myntri. 

Rai. Ka duh kali ha lynti ne Meirit ba phi ia poi slem. ? 

Eliak. Ho oid phi khun. Hamar kato ka khongdong tang shu lait na 

shnong Sohiong, ka shu shit kynsan kynsan kata ka engin 
jong ka kali bad la shu sangeh jiang. 

U Railaidong u kdup da doh da dait ia kita ki para kur na Laitkynsew 
lem bad rkhie ka kmen shahoit mahoit haduh bym da i tip briew shuh. 

Eliak. Rai i Mei jong phi ia wan em....? 

Rai Ho oid Meirit. I Mei te i ia bun kam palat. I ia peit lang ia ka 

jingpynkhreh. la ka sha ka dud, u kwai u tympew, ka khawai 
ka dawai ia u paid u hajar, kum ha kane ka sngi te phi 
Meirit. 

Eliak. Ngin ia ap lang ia i Mei jong phi Rai. ? 

Rai. I Mei te ioh ia slem kat ban da dep ki jongdonkam baroh. 

Phi Meirit ieih ieih ngan da leit iathuh manga ba phi la 

poi dier. Te ba ngin ia nang leit noh ma ngi sha iing. Ngan 
ong ruh ia i Me' ba tang shu dep Ki kam in wan noh bran 
bran. 

Eliak. Hooid phi khun. 

U Railaidong ua la laid march stet ban led ia shem ia la i Kmie. 
Tang shiphang hi une u la wan mareh shahe bad u la iathuh ia i Meirit 
Eliak ba u la bthah ia la i Kmie ba in wan kloi bran bran sha iing ynda 
la dep ki kam baroh. 

Eliak. Kata ngin nang ia leit ma ngi mo khun ?. 

Rai. Hooid Meirit. la ia ngin nang ia leit noh ma ngi. 

Ka iing jong i hymmen nyngkong jong i kong Eliak ka jngai kumba 
ar mer ei ei. Tangba ka lynti iaid kjat te kaba madan bad ka sharing 
khyndiat khynsoit. U Rai u shu rah pynshong ha skhep ia iwei i para 
kur ba khamrit bad ia iwei pat u shu btin tan ti. 

KA SHNONG LAITKYNSEW. 


Ka shnong Laitkynsew ka don ha thaifi ri War Sheila. Ka ia dei 
pud bad ka shnong Nongwar (Shelia Confederacy), Nongkroh, Sohsarat 
bad Tyrna (Sirdarships). Kiba kham bun eh ki nongshong shnong kidei 
kiba ka na hima Khadsawphra, na ki thaih Mawiang bad katto katne 
kiba ia shongkha shongman na la ki thaih ki thaih. 

Ha ka jingphetwir na kata ka thma hyndai, ki War ki la shu ai ei 
sngewbha ia ki nongphetwir ba kin shong kin sah ha tnum jong u wei 
u lum kyntoit ba la ker sawdong da ki khlaw tang ban ioh ban thoh 
diengiap, dieng iing dieng sem, ban rep ban hang. 

Halor jong uta u lum ki mih ki phlang ba jyrngam, ki kdaittah ki 
kdaitot. Ha ki sharing ki ieng ki diengsning, ki diengngan, ki dieng 
sohstap, ki diengsohot, ki diengsong, ki diengbai bad ki hajar jait ki 
dieng ba ju kynrei ha ri War. Ki don ruh kiwei pat ki jait dieng ba ju 
pynmih ia ki soh bam rneng kum ki sohkhawiong, sohjadaw, soh 
khyllung, sohkhlot, sohlapong, sohshiat, soheitblang, kwai sohlaper, 
soh tympew. bym lah shuh ban jer lut hangnu. 

Ha ki v.'oh duid bad ki wah rit ki shong buiiai ki shersyngkai, ki 
sherionu, ki tham, ki atiymprong, ki dohthlilum, ki japieh, ki khalynjri, ki 
khasaw dap tda. Ka briew ki ju leit tong tyrsong, ki ju leit khwai khamtam 
ha ki por synrai ban ioh shet jyntah lang bad ki jhur lam byrjew kum u 
hurdohmaw ba haba bam ja ka shu syntuid ka ja na u pdot sha kpoh 
ar pliang lai pliang kynton, ba la phngian haduh ban da pisa da lynga 
ka kpoh kat ban da kyllan umphniangbam tang ban sngew jynsur. 

Ha ki hali ha ki pynthor ki briew naduh ka por noh synrai khamtam 
ba la dep ot kba ki thung ki tyrso, ki kubi. ki phul kubi, ki phan lem bad 
kiwei kiwei de ki jhur ba long jyntah. Ki bam ia lade, ki die ha ki hat 
shnong, bad ki pynkiew jhur ruh wat haduh iewbah Sohra. 

Ki thung ruh ia u phan myngngor, u phan lieh, u phan sawlia, u 
phan dieng lem baroh kiwei ki Jait phan. Ka sboh ia ki jhur ki ai da ka eit 
masi ba ioh na kito kiba ri masi kiba ai dud pyndap ia kito ki sh.nong kiba 
marjan. Hynrei ka sboh kaba kham bun hi ki ioh na kaba thang bun. 



Ha ba thung ia u phan shynreh pat ki ju leit wad na khlaw ia ki 
diengtiai ba la lap bad ba la pyut ka ja tlai baroh hapoh. Ki khet lyngkhot 
ia ka diengtiai ba la pyut bad ba la long kum ka ksing. Ka jingjrong jong 
kawei ka lyngkhot kat ba mang. Kum ha khohsiew, ha syngkai ha 
sohpet ne ha sohbuifi. Ki pyndap khyndew bad sboh ia ka ksing mam. 
Haba la pynieng ia kane ka ksing ha ka jaka ban ioh pynshaniah, ne 
ha trai dieng. Ki sa thung ia u symbai phan shynreh. U phan shynreh 
u san arsut na khlieh sha trai. Ki briew kiba la ju mlien ki antad tip thik 
thik ba u phan shynreh ba la thung kat kum ka jingjrong ki ksing la ha 
khohsiew, syngkai, sohpet ne sohbuih u la shei ha sla khyndew namar 
ba u phan shynreh urn Ju iap u symbai. U mih shi mih ynda la dei por 
man la ka snem. Haba ki la antad thik thik ba u phan u la shei khyndew 
ki sa thiieh arliang ia ka ksing. Ki sei noh ia u phan u ba Jrong mlun. la 
ka ksing tlai pat ki sa teh pynlong ksing biang ban ioh thung phan 
shynreh pat hadien ha bud. Kumne ki Ju leh ruh ia ki dieng baroh kiba 
long ksing. 

Kiba kham bun ki briew Jong ka shnong Laitkynsew ki dei kiba 
khaii pateng. Ka shnong hi ka long ha pdeng ki war Sheila, Nongkroh 
bad Sohsarat. Ki thied ia ki syiar ki pylleng, ki dohkha ba mih na hat 
Majai, Hat Tharia bad Hat Sheila. La shai dang riew u ‘iar nyngkong ki 
la kit ia bah ban wan pynpoi ha Mawmiuh ban pynkit pat da ka kali step 
ban poi ha lewduh dang khyndai ne shiphew baje. 

Ki briew kiba shong sawdong ki shnong Jong ka lewduh ha Laban 
ki Ju ia beh ban leit thied ‘Khaim’ mynstep haba ki la kheifi antad ba la 
poi ki kali step na Sohra. Ki dohkha ki dang im khloit khloit ban ot ruh 
dang mih snam. Ka snier dohkha ruh ban sdieh ka dang mih khleih 
bad sma smeh. Ka khleih ba mih haba sdieh ruh dang long ban shet 
Jyntah dohkha. la ki snier ba la sdieh pat ki khleh piat, sohmyngken 
ban tah Ja. 

Ha shnong Laitkynsew ha ka dong kaba ki khot ka dong mission 
ka don ka iing shong pyngngad Jong ki missionary Presbyterian bad 
kito ki sahep khristan ba wan shang peit pyrthei bad ia ki kam balang. 
Don ruh ka Middle English School. Ka Sheila Presbytery ka la pynmih 
ha kane hi ka School ban kiew haduh class Viii ba la khot kyrteng ka 
Shela Presbytery Proceeding High School. Hynrei ha ka partition ka 
Pakistan kam shah shuh ban ia khaii pateng bad ka India. Ka East 
Pakistan kaba long ka bynta Jong ka Pakistan bad kaba long ha ki 
thaih khappud. Ka Jingioh Jingkot Jong ki briew ha war Shela ka la troih 

thiaw. Ki briew tang ban ioh ja Kyntien mh la shu ia kyrthat suhsat. la 
ka Proceeding High School ym shym lah ban kyrshan shuh. La sah 
biang ka Middle English School haduh mynta. 

la ka compound jong ka iing shong ki sahep missionery, ia ka iing 
mane Prebytarian, ia ka M.E. Schooi, ia ka iing u Head Master ka M. 
E. Schooi bad ia ka hostel jong ka M.E School la ker da ka kynroh 
kaba jrong rynieng haduh tyrpeng baroh shi lynter. la ka surok kulai 
jong ki phareng kaba iaid lyngba ia ka shnong Laitkynsew la siang 
mawsatap skhem. 

Ha khlieh shnong Laitkynsew ka don ka iing mane jong ka Balang 
Catholic bad ka iing shong pyngngad ki Brothers bad Fathers jong ka 
Balang Catholic hi. Shi sien shi snem ka balang Catholic ka ju pynlong 
ka procession na Laitkynsew haduh shnong nongwar. Ki wan hiar ki 
Fathers, ki Brothers na Shillong bad nawei nawei ban iaid procession. 
Ha ki jingrwai ki ju tern da ki violins ki piano accordiaris ryngkat ryngkat. 
U paid ka balang Catholic na kylleng sawdong, khatam na ri War ki 
wan sha kanc ka procession. Janmiet ki pyniong ka ingialclikai drama, 
ka jingpyni magic lynten, ki jingrwai jingsiaw bad ki jingloh magic. 

Ka Laitkynsew Post Office ka dei ka Post Office (ling Dak) kaba 
pynpoi ia ki shithi, ki kot khubor, ki parcel la baroh ki shnong ki badei 
jong kito ki thaift ri War naduh ki shnong Mawlong, Wahlong, Tyrna, 
Nongriat, Mynteng, Tynrong, ki shnong War Shela bad ka shnong 
Laitkynsew hi. 

la u khlieh (Head) jong ka Post Office la ju khot u Dak. Une u 
nongkit dak u kit ia ki dak baroh kiba wan poi ha post office ha Laitkynsew 
sha ka post office ha Nongsawlia. U lum ruh ia ki dak ba poi ha post 
office Nongsawlia ban kit sha Laitkynsew post office na ka bynta ki 
shnong ba hap hapoh ka post office Laitkynsew. U laid da ka kjat thop 
shi thop khlem pep sngi la shit kyrang ka sngi, la shit Ihyop. la lapbah 
lap-san ne la rang; tiang bad lyiur. Ki briew ha ki shnong ba dei leit dei 
wan U Dak ki ju tip ban khiefi por (baje por) haba u leit u wan U Dak 
namar u don ka baje por bad u ju mih ha ka por wat ia tiang ne lyiur. 

Na ka shnong Laitkynsew la mih u wei u briew uba radbah shi 
katdei ia uba ka ri India baroh kawei katip bad ka pyrthei ruh ka tip. Ka 
kyrteng uta u riewradbah ka long u bah George Gilbert Swell. (Pule ia 
ka kot lyngkdop ba la thoh da u 

(H. W. Sten Shaphang U.G.G. Swell) 

ill 


Ynda u la poi ha khmat ka phrah, U Raila-idong u la pile ia ka 
phrah. U shim kynthup ia kita ki para na Laitkynsew u da pynshong ia 
ki ha skhep. U la rung shapoh iing bud marbud ia Meirit Eliak. Ynda la 
dep buh ki tiar ki tar jong i Meirit Eliak bad katba ki dang ia shong 
jahthait, i Kmie jong u Railaidong i ia Wan rung shait shait. 

Kmie u Rai. Wa i heprit Eliak..? Ki khun ruh phi wan iaiam mo ...? 

Ale hangne khun ale. 

(I shim i doh i dait). 

I hep Sordar ruh i wan em ? 

Eliak. I wan lang. I to i dang leit ia '<ynduh la shem ia ki Syiem 

ki myntri ba ngi ia poi slem eh. Ka duh ka kali ha 

lynli. 

Kmie u Rai. Ka kam kali te yn sa ia ong pal da kumno .? Sa ka 
surok ruh kaba dang khoh ruh khoh ram. Nga ngeit b.-j 
ki Syiem, ki myntri kin ym bat daw ei f- ia kata. 

Eliak. Toi phi. la kaei Kaei kaba shu jia na .n:adan ha Jan 

Kmie U Rai. Ban ia kynat ia kata te na u tohjaw kylla poi pynb.aii sha 
u thung. Rai ko Rai. 

Rai Oi Mei. 

Kmie u Rai. Kan bha ba phi dung kba noh ba dang shai kumne. Dung 
noh da u to u kba ba don ha u pdung uba heh tarn eh. 

U Railaidong u la leit shim ia u kba u ba don ha u. pdung heh. U 
la sei la u thiong u synrei, ki prah ki shang. U khot ia kita ki para kur na 
Laitkynsew ba kin wan ia dung ia peh khaw peh kba lang tang ba kin 
byrngia. U la ai ia ki da ki synrei kiba kbam rit. Katba u Railaidong u 
dang dung kba, dang peh dang tai khaw, kita baroh arngut ha iing 
shipara ki ia pur khana:- 

Kmie u Rai. Kumno hepril ...? Ka bha ka kamai Kajih sha Laitkynsew ...? 
Eliak. Ka shu bit hi. Nga te nga plie da ka dukan die jingdie. 

Kmie u Rai. Kiei ki jingdie phi buh...? 

Eliak. Nga buh kawei ka dukan ha shong. Nga leit die jingdie 

ruh ha hat Shela man la ka hat. Nga buh ki piat, ki 

sohmyngken, ki ksai suh jaifi, ki ksai rusom, ki thymia, 
ki jingbam tab sha, u khaw. ka shini, u slasha. Kiba bun 
hi ki jingdie kum u mawthoh, ka sleit, u let, ki kopi, ka 
kot sada, ki envelop bad kiwei de ki jingdie ba don kam 
ki briew man la ka por. 

Kmie u Rai. Ki war shato te kim da bun hi mo kiba buh dukan die 
jing die. 

Eliak. I kito ki shnong kum ka Nongwar, Nongkroh, Sohsarat 

Mustoh bad Shela, ka long pdeng eh ka shnong 
Laitkynsew. Ki war te ki bun kam eh la ka thung ka tep, 
ka thiew ka mait. Kim don por ban buh dukan wat tang 
hala poh shnong ruh. Ki thied ki pet na hat Shela ne 
iewbah Sohra. 

Ki briew ki im dap spah dap hajar byllai kyrhai ba dang plie ki lew 
ki hat khamtam ka khaii pateng bad ka Dacca, ka Shilot. 

Kaba bun eh ka jingiadie iathied ka long u kwai, u tympew, u 
Eoiiniamtra, ki sohkwit, ki sohjadaw, ki sohphan, ki sohtrun, ki slatyrpad. 
Yrn don shuh kawei ka Jingmih kaba shu pyut ei. Ka spah ka kiew sha 
ki thaih rivvar kumba kiew ki kha dohjei ha ka por lympat pylleng. Ha ki 
sngi hat tiang ne lyiur, ki briew haba ki la dep die jing die jan miet ki ia 
ap lang shi shnong shi shnong ban wan phai sha shnong. Kawei ka 
long ba ia shngaifi, kawei pat ka long namar ba ki ia kit da ki spah ki 
hajar ka pisa ki tyngka. Ka kut ka hat ia die ia thied shuwa ban kem 
iong reifi. Kynthei bad shynrang ki ia lum lang shi jaka ha basa tympew 
ne basa soh ban da ia kylli pyrthew la ia don lang baroh da kaba khot 
wat da ka kyrteng ruh ban tip shuwa ban mih ban wan noh sha shnong. 
Haba la kloi lang baroh ki thang la ki dongmusa da ki bun phew tylli 
ban imat bad shadien bad shakhmat ban lait na ka jynthuh ka btuid 
bad ka ur. Ki iathuh khana artad artad lynti ia ka die ka thied, ka thung 
ka tep, ki khanatang ki puriskam. Kiba dang dei ka por ban ialuh ruh 
haba don lad ki ialuh hi ba wat ka lynti ka thiep bad ka jngai na shnong 
ruh, ym ju kham sngewthuh ba la poi shnong. 

I u khaw ha ka por tiang ba la thied ban dap hat bad ban buh lyiur 
bad ia ki dohka ba ki thied dap tah hat ne ban thad tyrkhong buh lyiur, 
ki ju phah kit noh ha kito kiba wan kit nong ne ha kiba ha iing ha sem 
kiba thylli jingkit ki ban poi shnong shuwa ban sep ka sngi ne shuwa 
ban kem iongreifi. 

U khaw ba bar ki jait kum u khaw tepi, u khaw soi, u khaw 
moinahai, u khawsaw, u khaw kyngkshiar u byllai ha la ki dor ki dor. Ki 
jingbam rneng ki ju thied da u khawshira biruih lei lei ban ktha la shu ia 
dambit para bniat. 

Lai phew jait ki jait dohkha. Kum ka kha shitor, kha buwar jan dap 
rynieng, ki khationg, ki kha hur, kha makur, kha hyngki, kha ski, kha 
puthia, kha lymbshor, kha batle, kha roift, kha bah, kha iong, kha bseifi, 
kha tynriew, kha bniang, kha tyngkra ban shu jer katto katne. 


IV 

Haba sngap ia ka khana i kong Eliak kumtei, i Kmie u Railaidong 

ia ia kylli pat;- 

Krnie u Rai. Kiwei kiwei pat ki para nong Laitkynsew ki ia trei ia kam 
aiu pat...? 

Eliak Wa kong heh. Ki khaii syiar khaii pylleng. Ki don kiba 

plie dukan. kiba khaii dohkha, kiba 

Kmie u Rai. Khaii syiar, khaii pylleng, khaii dohkha ? 

Eliak. Hooid kong heh. Ka syiar ka pylleng kaba wan die ki 

khar Shilot ym lah ban bam kane ka thiah baroh. Ka 
dohkha ruh kum-juh. Ki war kim ju don por ban khaii 
pateng. Tang ki bri la jong ruh kim lah ban korbar, Ki 
nongkhaii na Laitkynsew ki thied ia ki syiar ki pylleng ki 
dohkha dohpnat, ki pynkiew shalan sha iewbah Sohra 
wat shaduh Laban ruh. 

Kmie u Rai. Kat kane ka shnong Laitkynsew kaba ia bun iing bun 
briew, dap lut hi kata ka khaii ka pateng ia baroh....? 

Eiiak. Kan ieit dap lut shano tang ka khaii ka pateng. Ki war 

kim lah shuh ban kit ban bah ia ki jingmih jingdon la 
jong. Ki shu ia wer kit bylla noh. Wat ngi para nong 
Laitkynsew hi ruh ngi ia wer kit byila ia ki para shnong. 

Kmie u Rai. Kaba sngew pahuh pahai mo kata ka pyrthei shnong 
jong phi. 

Eliak. Ban haba koit ba khiah, ba smat ba sting, ym iap ja te 

phi. 

Kmie U Rai. Sngew kwah leit jngoh pyrthei ia kata ka shnong 
Laitkynsew mo. 

Eiiak. Yn lei ko Kong heh la-da phi leit. Sah noh tang 3 sngi 4 

sngi ka la biang hi. Ne ioh phi lait kham bun sngi ruh yn 
lei haba nga doh hi ma nga. 

Katba ki dang ia kren thiam thiam kumta, U Railaidong u la wan 

rung sha iing u da rah ruh shi pdung u khaw ba la dep dung. 

Rai Ko Mei nga la dep dung dep peh u ne u khaw. 

U buh ia u shang ha syndait u thiar. U leit rah sa ia u 
thiong, ki synrei lem bad kita ki para kiba nangrah ia ki 
prah ki shang. Ki ia leit buh ha ka dong syrdeng. 

Rai Ki iathuh khana byrngia aiu mo i Mei bad i Meirit...? 

Kmie u Rai. Ki khana te kiba bun. Hynrei i Meirit i ia wer ba ngin ia 
leit peit shnong peit pyrthei ia ka shnong ka thaih jong i 
sha Laitkynsew. 

Rai. Hangta te, kumba kwah ba thmu ma nga la slem bah. 

lalam lem ia nga Mei. Ngan leit ngan bud ia phi. 

Kmie u Rai. Sngew kwah shisha phi khun lada dei ha ki por bym 
pyrkhing eh ki kam ki jam. 

Ki para na la leit, ia leit. Leit sah ha iing jong ngi. 

Laitkynsew 

Eiiak. Sngap,, sngap Kong heh, ki khun ruh ki la ia sngew 

shitrhem. Ju don hi kata ka kam ka ban shu lait khlem 
da pyllait khnang. ? Ioh phi shu ioh jingmut kumno, 
kumno ban ia kha-ii pateng naduh Sheila, Laitkynsew 
haduh Mairang, haduh Laban. 

Rai. Kam shit kam kyrang Mei rit. Ki ong kata ka ri war kaba 

shit kyrang, ka ba bun jing pang malaria, khieshoh...? 

Eiiak. Em phi khun kam shit Ihop kam shit kyrang. Phi tang 

shu poi ban hiar arsut na Mawmiuh shaphang kamon 

phin iohi ia u lum Rangjyrteh. Phin iohi ia ka jingitynnad 
ba noh Ka kshaid Oaifithlen, ka kshaid Nohkalikai, ka 
kshaid Khapnar. Ki thie ki lawbah lawsan jong ka ri war 
kiba jngum jyrngam shaduh ki thaih Lawbah bad 

Mawsynram. Shaphang kadiang pat ka thie ka pahar 
bah jong ka ri dkhar Shilot bad ki um ba phalang kum ki 
urn rupa. Ynda ia pyllait por ban left sha Mawsmai de 
ban leit peit ia ka kshaid Nohsngithiang, kaba da ithiang 
shisha ban peit. 

Kmie u Rai I la khroh i Meirit. Une u Rai un sa kynshoit ia nga bad 
sngi bad miet. 

Rai Ngan nud hi Mei ban thiia ia phi ? Pat de te Mei ban 

Shu set-op tang ha kawei ka jytli kan shu bthi bad met 
bad jabieng. 

Kmie u Rai Phi la ioh sngew Rit u la sdang pat da ka ktien khroh. 


U ne un sa pnah lashai ban long ksiang ruh. 

Rai. Meirit ki wah ri War shato ki bun dohkha mo ban leit 

khwai.? 

Eliak. Ko khun ka noh synrai ka dei ka por ka samoi khwai 


dohkha sha ri war. Ki don kiba leit khwai ha ki wah ha ki 
pung. Ki don ruh kiba leit khwai ha ki bir. Kiba khwai ha 
ki wah ha ki khriang ki ju ioh da ki khasaw, kha lynjri, 
kha shyiap. Kiba leit khwai pat ha ki pung ki ioh da ki 
kha lat kha smet, khaiong, u triang. 

Ha khwai triang ki suh jingbam da ka doh. Ki toh ia u 
ksai ha u maw u ba la antad ba u triang um lah tan 
shuh. Ki ba ia mlien ban ngam un . jngi ha ki pung 
bad ki leit wad jaka madan ha trai pung. Ki huh hangta 
ia u khwai. U triang u ju mih wad jingbam ha ka por 
miet. Haba ia woh khwai mynmiet, um lah tan shuh ia u 
maw ba la teh sai khwai. Ynda mynstep ne mynsngi ki 
briew ki leit jngi. Ki loit noh ia u ksai khwai na u maw 
bad kito kiba na ryngkew ki sa tan haduh ban da poi 
ryngkew u triang. Ha ryngkew ki tan ia u triang ha u 
shyiap. U shyiap u dam bit ha ka um ba long teih teih 
halor ka met u triang baroh shi rynieng. Haba la dambit 
u shyiap, u triang um lah ban khih lympat shuh. Nangta 
ki sa tangon pyniap ia u.” 

Rai Dei ki nongkhwai kiba da nangbha mo Meirit...? 

Eliak. Khlem da tip da nang, yn long kein khun. 

Ha ki bir rul., ki nongkhwas ki del ban da tip da nang. Ki 
leit sah miet ba ki ong ba ki dohkha bir ki kham dait bha 
myn miet. Ki shait ioh ki kha hur ki kha tiong, kha shitor, 
ki dkar, ki kha puthia da ki shikit arkit rangbah. Ki sa 
wan die ha ki hat nalor ba ki ia mang jyntah iatade. 

Rai. Ewwww kaba da sngew skhuih kata ka leit khwai 

kha puthia kha ski ba 

$ 

Eliak. Ka khwai kha ski ka don ia ka rukom da kawei pat. Ka 

kha ski kam shong krem shong kroh. Ka jngi shi shi 
syrtap ha-poh pung. Don kiba jngi ha ka syrtap kaba 
hynriew pruh hapoh um na sla urn. Don kiba jngi phra 
pruh hapoh um na sla um. Kumta la ka syrtap syrtap. Ki 
nongkhwai haba la teh phong ki pashat ksai ha ka jing 
ngam na sla um sha poh um ha ki pruh ba ia pher ia 
pher. Wei la dait kawei ka kha ski ha uno uno u khwai 
kata ka dei ba ka kha ski ka don ha kata ka syrtap jong 
ka jing jylliew ka um. Kumta ki sa thew pynia ryngkal ia 
ki ksai khwai ha kiwei pat ki ryngwiang baroh. Haba la 
dait kha ski kumta ... tang shiphang arphang la shu kynjut 
dohkha dap kit. 

Rai. Hangta te kata ka dohkha riwar ka la threw so tang ia 

une u bah Rai. Phi Mei tang shu thoh shithi na ki 

dohkha riwar ngan hiar syntuid. Ngan syntin man ki wah, 
ki pung, ki bir. 

Kmia u Kai Haba la mon u khun rangbah te yn lei ko. Ngan kil bok 
kit rwiang i Mei. I bah Airom i leit peit pyrthei leit bylla 
kitnong sha riwar jan Laitkynsew i woh khwai da i kong 
Soroifi. I wan iaiam artad shaduh shnong lajong. (Pule 
ia ka drama 'Hir Hir myr.siem). 

Rai Ine i Mei te i ba la 


V 

Ha kata ka por ngung la wan rung u kpa u Railaidong bad U 
Sordar na Laitkynsew. 

Kmie u Rai Phi le ia wan ...? Shong shong ha kite ki mula. Sngew 
rhem bha shata sha iing syiem.? 

Sordar Ew phi ....ym nang shuh ban ia batai da ka ktien. 

Ngam pat ju lap ha ka jingim jong nga kum kane ka 
jingialang pyndon burom. Naduh ling haduh bar tang ka 

jingbeit jingryntih suda. Ko Rai shim buh lih kane ka 

doh khlieh arsong ba pynsong na iing Syiem. Shi song 
ia bam ha iing, shi song kin ia wan ki rangbah kham 
shibit ban ia jyllut pdot bad ngi. 

U Railaidong u la shim ia kita ki arsong ki dohkhlieh. la ka song 
ban ia bam ha iing u la buh ha tyngiier bad ia kawei pat ka song u la 
buh ha rynsan ba halor eh jong ka dull kriah. Ynda la dep bam ja kita 
ki khun rit ki ia shoh samthiah. I kong Eliak bad i kmie u Rai ki la ia rah 
mar iwei ia kita ki khun ban leit pynthiah noh. Sa khyndiat por de, ki 
shipara bad u Railaidong ruh ki la leit thiah noh bala shoh ka jingiaid 
lynti bad ka lamsa ka sngewbha katba kita ki kpa ki dang ia thuh 
khana blum blum blem blem ha kamra khmat. 

Mynstep pat ynda ki la dep khreh dep khrum ki la ia leit on ia i 
Meirit, u Sordar bad ki khun ha motor station Mairang ba kin leit noh 
sha Laitkynsew. Ynda ki la wan phai na station I Kmie, u Kpa; u Rai ki 
bam ki dih bad ki leit sha la ki lyngkha ki risai. Ynda la jan miet haba ki 
la wan phai na lyngkha, la dep sum dep sleh ki ia bam ja miet. Ki la 
tyndep ban bam ia kata ka dohkhlieh ba wan rah na iing Syiem. 

Ha ka step kaba bud u Railaidong u ia khie dang kham step bad 
u la leit Ihlieh da ka wait lyngngun ia ki dieng ratap ban ioh thang dieng 
shet dieng tiew. I Kmie bad u Kpa u rai ki la ia mih ban leit sha pynthor. 

U Railaidong u la iathuh lypa ia I Kmie bad u Kpa ba ynda u la 
dep pharia dieng haduh kumto shiteng sngi, te hadien noh phai sngi 
tiak un leit thap skei noh ha lum Thapbalit. U tang shu dep thiieh dieng 
u la wan rung shapoh iing bad u la leit shim ia ki khnam ka ryntieh na 
tyngier. Hangta u la iohi ia ka song dohkhlieh ba la tyndep ban bam. U 
la shim ia kata ka song dohkhleih, u la thet kti bad bam ja sngi noh. U 
la bam ia kata ka doh khlieh haduh ba da hun hi jrut. la kaba sah tarn 
u la song biang bad u la buh de ha tyngiier. Ha dien khydiat por u la 
kieng la ka ryngkap, ka ryntieh bad ka wait prat mar shilliang kti. U la 
mih noh soit ban leit thap skei. 

VI 


I Kmie bad u Kpa u Rai ki la ia wan phai na pynthor shuwa ban 
kem iongreifl. Hadien ba la dep sum dep slab i Kmie i la sliew ding. Ka 
janmiet ka la kem iongreifl. Ynda la meh ka ding ka Kmie ka shong 
khud kwai harud dpei katba u Kpa pat u khreh ka dih duma. Ba sngew 
tmang kumno re bym don u Rai, u Kpa u la ong 

Kpa u Rai. U Rai katta por ruh urn pat wan mo Kmie ..? U ong 
mynhynne ba un leit thap skei ha lum Thapbalit ha kjat 
ka lyngkha jong u bah Rajan ba ki wan bam ki skei ia ki 
shylluit phan thiang, ki shylluit hewhadem. 

Kmie u Rai. Yn lei phi Kpa ia dang katta por. Un nym wan miet than 
hi ba u bnai u dang 15-16. 

I Kmie u Rai i nang shet ja katba b Kpa u Rai pat u nang piet Iwar. 
Ha dien shi kyntiei- f wai ki la ioh sngew ia ka jingud ba sngew sangsot 
na shabar iing. 

Rai Ani Meiiiii ..Wow ko Mei wow ko Meiiiiiiiii 

I Kmei u Railaidong i la mih bluit na iing. I la lap ia la u Khun ba u 
bat kyrshan ha u rishot shyngkup. I la shim bat na ki tyrpeng baroh 
arliang i la kylli. 

Kmie u Rai. Balei khun balei khun balei kumne..? 

Rai Wow Mei wow Pa nga suh eh ka kpoh. Nga ....nga 

pynhiar shait shi shait da ka urn. Ani Mei ani Pa nga 

suh ehhh.... nga sngew kumban iap. 

Kpa. Ym lei lei me khun. Ym leilei me khun. la ia ngin da ia 

rung noh sha poh iing. 

U Kpa u la ieng syndait na dien jong u Rai. U la bsuh kti na baroh 
arliang ki tohtit. U la rahpyniaid artad ia u khun shapoh iing. U la bsuh 
pynshah da ka kti ka mon na tyrpeng bad ka kti kadiang na ki Ibong, u 
rah ia u Rai bad u pynthiah halor jingthiah. U Rai pat u ud pang hu hu 
shi huuuu. 

Rai. Ani Mei ....ani Pa.. ..nga suh eh ka kpoh. ...ani Meiii 

Kmie u Rai. Kpa kpa khie khie kloi kloi....leit kheit da ki sla 

sohpriam. Kheit kiba dang lung. 

U Kpa u la leit kheit ia ki sla sohpriam kiba danglung bad u la wan 
ai ha i Kmie. I Kmie u Rai ia la salt ia ki sla sohpriam da ka um kaba 
khuid. I la khlleng u wei u khiew. I la theh um hapoh u khlew bad i la 
tiew ha ding. Ynda la thnam ka um I sa thep ia kita ki sla sohpriam. I 
phon ia kita ki sla haduh ba la ih bha. I pjiar ia kata ka um ha u khiew 
uba kham rit. Ban khriat kloi kat ban shu syaid ban biang dih, i buh ia 
uta u khiew rit ha ka dabor ba dap da ka um pjah. Hadien shiphang i la 
tba da ki shympriah kti. Haba i la sngew ba ka um-sla-sohpriam ka la 
Shu shit tang ban biang dih, i la ber de ka mluh khyndiat; i kieng da ka 
tdong siang khat ja. I la theh ia kata ka um ha ka maloi i sa leit ai ba 
un dih u khun. 

Kmie u Rai. Khun khun ang ka shyntur. Dih kane ka dawai. 

Rai. Awww aww....kaba kthang byrtet kata ka dawai. 

Kmie u Rai. Dih la ka dih khun ba kan jem ka jingsuh ka jingpynhiar 

Mar kumta hi i Kmie u Rai i la shim ar sla ki tympew, i tah shun 
bad i tylliat ha lor u mawshoh jyntah. Yada la ni bha, i khrud da ka i<i! 
ia kata ka jynshoh baroh bad i thep iang bad ka um dawai ha u khiew 
rit. I sa theh de bad ka ngap snem kumba saw shamoit. I sa king biang 
da ka tdong siang khat j haduh ban da shoh kyrshop bha. 

Sa shiphang U Rai u la khot. 

Rai. Pa pa nga sam khyndew. 

U Kpa u la ieng joit na rud dpei. U la pynsnohbah ia la u khun ha 
ki tyrpeng bad ua ia iaiam shabar. Sa shiphang baroh amgut ki la ia 
wan phai. U Kpa u leit pynthiah ia u Rai ha jingthiah. I Kmie pat i wan 
pyndih ia kata ka dawai ba i la khleh kyrshop sa shisien dih. 

Hadien ar kyntien kwai ei ei u Rai u la khot biang. 

Rai. Hmmm Hmmm Mei Mei nga thngan. 

Kpa. Ko Kmie Khie pynshim da u skam ararut. 

I Kmie i la leit shim ia u skam ararut bad i la wan ai ha u Kpa u la 
tong lai shamoit u skam ararut bad u la theh ha ka pela. U theh ka um 
khyndiat bad u sa king kyrshop haduh ba u skam u la ia jam bha. 
Nangta u sa theh da ka um khluit. U king kyrshop hi kumjuh baroh shi 
pela u sa leit ai ban dih u khun. 


14 



I Kmie u Rai i la kylli;- 

Kmie u Rai. Phin dih shuh khun..? Dih sa shi pela. 

Rai. Kein shuwa phi Mei. Nga la sngew kdang, sngew tngen. 

Kham shipor nangta, u Railaidong u la ioh thiah jar. 

Ka Kmie bad U Kpa kiba dang ia shong ap hangta ha rud dpei ba 

ki la sngewsuk mynsiem ba la iohthiah u khun ba ki sngewthuh ruh ba 

kata ka jingsuh jing pynhiar ka la jem ki sdang ban ia kren. 

Kmie ii Rai. Kumno keifS kan shu leit kem suh kynsan kynsan bad 
ka pynhair shait shait kumto..? Tip ioh dei u ngat bih 
bseih pynban...? 

Kpa. Naei un ioh bih bseift..? Kato ka risai kaba ym don urn. 

Ka urn dih run ki ju rah ha u klong na iing. 

Kmie u Rai ioh dei ka skai ka sabuit...? Khie Kpa khie ieit tah shun 
leit beh skai beh sabuit ma phi. 

Kpa Mano keih ban skai ka ban sabuit ia u haba u khlem 

song ja sngi ba u mih na iing la noh phai ka sngi. Un da 
bam soh bam pai ruti u don tang marwei. 

Kmie Ka don ka sabuit kaba sah miet ruh. Mar shu ia sabuit 

kam khie suh khie pynhiar kumto kumto hi. Ki ong ka 
don ka sabuit kaba kuman. Ka khie ynda hadien haba 

ym don ba kynmaw shuh. Ne ioh dei ka sabuit iap- 

mat samla..? 

Kpa. Ka sabuit samla....? Don seh Kmie ka ban ia ibha 

samla ia u khun jong ngi haba u dang 18 snem ei ei. 
Kata ka briew te....kaba la ibha ruma. 

Kmie u Rai. Yn leit tip lypa hi. U khun te un ju iathuh ei ei ia kano 
kano ka samla kynthei. Ioh ka sabuit la ka sabuit khlem 
da tip u shynrang. 

Kpa Kam lah leh ei ei hi phi lada ka shu sabuit bam ngem. 

Kmie u Rai. Wa i Kpa. Ki ong ha shnong Mawtang ka don kata 

ka samla l^nthei kaba i bha ia uta u rangsamla. Kata ka 
samla kynthei ka ia leh kyntur ia u shynrang man ka por 
haba ia kyndhuh ia u. Hynrei uta u samla shynrang um 
tip ia kata ka jingmut jong ka bad namar ba iaiade ruh 
um don jingmut ibha samla ei ei. U ieh kumba leh lang 

ia baroh kiwei kiwei pat ki para samla. Pynban uta u 
samla u kem pang ka khmat shilliang. Ka khmat jong u 
shiliang ka shu saw kum ka snam. Ka shu jaw ummat 
brep Shi brep. La jynhaw da ka jynhaw ja khluit, ka tah 
dawai, la pynjaw da ka urn daithah ruh kam jem hi. 
Haduh ba u la sdang byrie. Don kiba iohi kiba suba ia 
ka skai Jong kata ka samla kynthei, hynrei kirn nud saham 
ei ei. U jem bad u koit syndon kata ka khmat shiliang 
tad haduh ba kata ka kynthei ka la ioh la u jong u tnga. 
Don bok ia uta u samla shynrang ba ka ioh tnga kloi 
kata ka kynthei, lym kumta te u lah ban matlah syndon. 

Kpa. Ka lah ban long ne ka bymiah ban long ruh, ym nang ia 

batai ia mynta hi. Ap Kmie ap haduh lashai mynstep. 
Ngin da ia peit bniah bha keih ia u Khun lajong. U la dih 
knto ka dawai ba ai ma phi un sa jem hi. 

Kmie U Rai. Emm Kpa. Ka dawai kan trei karu la ka dawai. Ka 

jingduwai jing phirat jong phi, ka jingiasaid jong phi un 
ioh sngew uba na jrong. Ioh don ki View sniew, ki kynja 
nongaiksuid, ki pihuih, ki nongleh lyndet kiba (akor hapoh 
ka jaifi kiba khlem kheih ia ka pop ia ka sang, ia ka 
sang ia ka ma. shu shem suhsat, shem kordit, shu kyrthat 
im im peit peit, shu ringswai kita kiba shida, kiba lui lui ki 
bymju tip ban pynphai kylla da kaba sniew ia kaba sniew. 

Kpa. Hmmmm Hmmmm. U kohnguh khlieh artad ngek 

shi ngek. U shim lai tylli ki sla tympew kiba wan dur 
naduh trai u jyrnang haduh khmut jloih. U shim u wei u 
sohmyngken bad ka dongshun lem bad ka 
umphniangbam ha ka piris. U leit shong ha ka jingthiah 
ba thiah u Rai. U weng ia ka nep kat ban poi ha syngkai 
arsut. U tied ia ka kpoh u Rai bad ka sawa pding pding. 
U kyllan umphmiangbam baroh kawei ka kpoh. Nangta 
u sa kren:- 

“Hei mano ba skai ba sabuit ia u Railaidong. La ia ka bam ka dih, ia 
ka don ka em, ia ka khmut ka khmat, ia ka met ka phad, ia ki kti kikjat, 
iaka shyntur ia ka bniat, ia ka ryngieng ka ryniot jong u Railaidong, Hei 
ho u Blei u Nongthaw u Blei u Nongbuh, u la thaw u la buh ia u bynriew 
baroh, ka shyntur u thylliej ban da ia kren da ka ktien ia kiei kiei baroh. 
Lada dei ia ka bam ka dih dei ban da ia kren ia pan da ka ktien. Ne ioh 
don ka lait ka let, kano kano kaba tarn kaba duna, dei ban da kren da ka 

ktien ban ia pyni ban ia pynshai. Ym del ban shu leh lyndet leh lyndang 
khlem da tip da ia ong lem. Dei ban da ia pyni, dei ban da ia kren bujai 
songjai lang. La shisien ne arsien, ne la katno katno sien ruh haduh ban 
da ia shai haduh ban da ia sngewthuh lang kdar haduh ban da iabeit, 
haduh bah da ia suk. 

Ne, ioh don mano, ba bishni ba pihuifi, ba u kwah rhah ba i kwah 
lalot lyndet ia ka jingdon jingem jong u Railaidong. Kiba kren ha lyndet, 
kiba peit da lyndet haba ym ioh sngew ka shkor, haba ym iohi ka 
khmat u Railaidong, Kim don hok ban pynpangkpoh, kirn don hok ban 
pynsniew kpoh, kim don hok ban pynat kpoh, kirn don hok ban pynat 
snier. Kim don hok ban pynmih ksem, kim don hok ban pynmih eit, kim 
don hok ban pynpang, kim don hok ban pynshitom ia ka met ka phad 
u Railaidong. 

Hei ngan syrpai, hei ngan syrpud da kane ka umphniang ia ka 
kpoh, ia ka shadem jong u Railaidong ba un shong suk ki thied ba un 
shong suk kl jaw, ba un koit noh ka met ba un koit noh ka phad, ba un 
suk ha ka laid, ba un suk ha ka ieng, ba un suk ha ka thiah ba un suk 
ha ka dem, Ba un koit noh ka pang ba un koit noh ka shitoin, ba kam 
jem noh ka jing at ka kpoh, ba kan jem noh ka jingat ki snier... 

Hei ho, nga shim kine laity!!! ki sla tympew. Ngan syrpai ngan 
syrpud lai sien lai wat ia ka kpoh u Railaidong ba ma pha ka skai ka trah 
ka sabuit sakai, ka byrtong ka leh klep. Phan da sat salaw, ba phan nym 
neh ban shong, ba phan nym neh ban sah, ba phan mih noh na ka met 
ba phan mih noh na ka phad jong u Railaidong. Hei ho, ngan thang ia 
kine ki sla tympew kawei hadien kawei hapoh ding ba phan troih ba 
phan duh, ba phan phet ba phan leit noh sha la ki trai sha la ki dhuh kiba 
ri kiba dup ia pha ka skai ka trah, ka sabuit ka sakai. Khie leit noh sha 
kita kiba phan kiba kyrpad ia pha ka skai ka trah ka sabuit ka sakai. Pha 
dei ban leit dait pha dei ban leit trud ia la ki jong kitrai ia la ki jong ki 
dkhuh. Ba pham bit naduh kane ka khyllipmat ba phan shong hangne 
ban pynpang ban pynshitom ia U Railaidong. . 

Hei ho, nga shim une u sohmyngken. Ngan kyllan ngan syrpud ia 
ka kpoh jong u Railaidong ba phan sat ki khmat ba phan sat ka khmut, 
ba phan mih eitmat ba phan mih eitmut, ba phan nym neh ban shong, 
ba phan nym neh ban sah hangne ban pynpang, ban pynshitom ia u 
Railaidong. t-iei ho, ngan thang ia une u sohmyngken ha ding ba phan 
troih ba phan lap, ba pham don hok ban shong ba pham don hok ban 

sah ban pynshitom ia u Railaidong. Hei ho, to phet noh leit shong bad 
la ki trai, leit shong bad la ki dkhuh klba ri kiba dup ia pha ka skai ka 
trah ka sabuit ka sakai. 

Hei ho, nga shim kane ka shun ngan ruid iapom diengkper ngan 
ruid iapom diengphrah halor ka kpoh jong u Railaidong. Ba ioh pha wan 
phai dien. Phan da phler la ka khmat ba phan phler la ka khmut ba phan 
matlah ki khmat ban peit shun ban peit bishni, ba phan peit kwah ia ka 
don ka em, ia ka bam ka dih, ia ka long ryngieng ia ka long ryniot jong 
u Railaidong. Hei khie leit noh, khie leit noh, khie leit noh.” 

(Naduh ba u thang ia ka sla tympew haba la bthei thrum 
thrum, u khap da ka nap bad u bah ha trai mawpyrsiew. 
la u sohmynken ruh u khap bad buh halor ki sla tympew). 

U Khap khyndiat ka dpei ding u buh lang halor ki sla tympew ba 
don u soh myngken. U khyliap ia kita ki sla tympew kum ka jingsong 
ba song ia u sohmyngken bad ka dpei ding. U bat ia kata ka jingsong 
bad u leit sha jingkhang ha phyllaw bah. U ieng da dien ia ka iynti bah 
bad u kren:- 

"Phuit....Phuit....Phuit. 

Khie leit noh. ...khie pham don hok ban wan phai ho”.. .(3 sien). 

U sa pashat lyndet ia kata ka jingsong ha ka sla tympew. 


VII 

Ynda u la dap thet kti, u wan shong ha jan dpei ban bam kwai ba ia 
song i mem Kmie. U khreh artad ban dih duma. Ka men kmie ka leh 
pyrkhat jylliew kumno re bad ka ong:- 

Kmie U Rai Ko Kpa, Ynda nga la kum pyrkhat ia kato ka jingong 

jong phi ba ka skai ka sa buit kam don bor ban leh lyndet 
khyrwait lyndet. Ruh ba u khun u khlem bam ja khlem dih 
urn sha lum nga kynmaw mynta ba 

Kpa O ine i Kmie te i ba la bun ka jingmut jingpyrkhat. Ka ei 

kata kaba phi dang kynmaw mynta..? 

Kmie u Rai U khun te imat u bam ia kato ka dohkhlieh ba ai u Syiem 
ia i hep Sordar. I hep sordar pat i ai ba ngin ia bam ha iing. 

Nga kum peit mynta, nga law ia ka jingsong ka sah sa 
tang khyndiat. Kato ka doh khlieh kaba naduh mynshisngi. 

Kpa Ka dohkhlieh kaba la khleh plat khleh sohmyngken naduh 

mynshisngi...? Ka la iwjit. Bam ruh ym dei ban bam. Khlem 
lait, ka jingsuh ka jing pynhiar jong u ka dei ba u la bam ia 
ka dohkhlieh kaba la sniew kaba la iwjit. 

Kmie u Rai loh ka dei shisha te Kpa...? 

Kpa Nga la sngewthuh nga la sngewthuh. Khun ka mare. 

Ym ju pang suh pang pynhiar kynsan kynsan. Ka pynhiar 
ruh kaba shu kumba theh um na ka dong shimat. Ka dei 
na ka dohkhlieh kaba la sah naduh myn shi sngi. Phi i 

Kmie ki briewjan borobor ki Ju kynnoh aibih ia ki dukan 

Ja, ia ki dukan sha ha iew ha hat. la ki nong die jingbam, ia 
ki nongdie Jingbam meng bad ia kiwei ruh. Kito ki nongdie 
ba ki klet ne ki bynnud ruh ym tip, ki die ia ki Jingbam kiba 
la sah armiet lai miet. Ki nongbam ki sa ioh Jingpang 
laiphewjait, Ynda ioh pang, kit ei ka kynnoh ai bih. Ki don 
kiba shu iap ei bym lap shuh ban ai dawai. 

Kmie u Rai Phi Kpa Ia u Rai mynta te nga la tieng tyrsaih naduh 

khlien haduh tyrsim kjat ba ioh ym ia dei kato ka dawai 
kynbat. Wow, nga da kyiuh baroh shi rynieng. (Katba ki 
dang ia kren kumta, u Railaidong u la khot);- 

Rai Mei Mei nga sngew thngan. 

I kmie ia la leit pyndih biang ia la u khun da ka Jing dih skam ararut 

haduh ba u khun un da sngew hun sngew kdang. Dep nangta te i wan 

shong noh hajan dpei bad u men Kpa. Ki sa nang ia pur khana shuh 

shuh ia kane katai haduh ba u Kpa u da ong:- 

Kpa Kmie kato kaba phi ong mynhynne te phi ba ioh 

don ba ibha samla ia u khun jong ngi, ne ioh ba u khun Jong 
ngi hi ruh u la lap mat iano iano. Ynda ia pyrkhat bha, ym la 
long mo ban ia pynwad tieh laimat ne tieh san mat noh ia u..? 

Kmie u Rai Ho old keih Kpa. La dei hi keih. Kin ia thaw la ka iing ka 
sem. Ki khun ruh kin ia san lang katba dang khlaih ka 
Kmie u Kpa. Phi keifi Kpa ba la Ju long ksiang la arwat lai 
wat. Sngewbha pynpeit pynswar ma phi hi keifl. 

Kpa. Ow ka jingbuhrieh buit. la lade pat....? Katno sien shuh 

phi la long mensuhsyntiew....? 

Kmie u Rai Kata te la bha bok phi u khun jong ngi. Un sa ioh i briew i 
ba bit ba biang. 

Kpa Ym dei tang ia ba bit ba biang. Hynrei ngin ioh pyrsa kurim 

da i ba bha briew shakhmoit hi keifi. I Kmie i 

mensuhsyntiew u Kpa u ksiang hangno shuh dang 

leit don kaba lait...? 


Baroh amgut Ha ha ha ha ha ha ha ha 

Kmie u Rai Keih noh keifl. Yn nai ia rkhie pashait than. Ioh kyndit sa 
u khun naba thiah. 

(Yn da ki la sngap ba u khun urn snym ud shuh, ki la 
sngewthuh ba u la ioh thiah bha bad ba u la koit, ki sa ia 
pynlip ding noh;) 


Vill 

Ynda la poi ka por sdang synrai u Raiiaidong u la pynkynmaw ia ia 
i Kmie ia ka jing iakren bad i mein't Eliak ban ia leit kai sha Laitkynsew. U 
Kpa bad i Kmie jong u ki la ia mynjur ban shah ia u ba un leit sha 
Laitkynsew bad ba un sah kumba shitaiew ei ei. U Raiiaidong u la leit ia 
wer ia u Parlis u bakha jong u ban ia leit lang. U Parlis ruh hadien ba u la 
ioh jingbit na ki kmei ki kpa jong u. u ia kohnguh ban ia leit lang bad u 
Raiiaidong. 

Kumta ki la ia mih na Lawjaraih dang step bad ki ia poi ha Mairang. 
Ki la leit shong ha ka kali ka ban leit Laban. Ki ia poi ha Laban ha ka por 
shuwa ban sep ka sngi. Ki la leit sah basa ha Mawkhar ka iing kaba jngai 
tang kumba shi pda maw na Mot phran ka jaka kaba ju ieng ki kali ban 
leit sha Sohra. 

La shai la dang step ki la leit sha motor station Sohra. Khapngiah kali 
bha ha kata ka step namar ba ka dei ka sngi iewbah Sohra hynrei ki ioh hi 
ka jaka ban shong. Ki la poi ha Sohra imat kumba khyndai shiteng ei ei. 

Ki nongwan Iewbah Sohra ki la sdang poi bin shi bin. Ki bn’ew ki 
wan na Laban kiba kham bun ki dei ki nongdie jaih. Ki khot ia ki nong kit 

ban pynkit ia ki song jaiA ba heh ba heh na motor station sha ki dukan. Ki 
briew kiba wan na ki shnong kiba marjan ki kit hi ia la ki jingdie sha ki 
dukan jong ki. 

U Railaidong bad u Padis ki ia leit peit kai ia ki basa jong ki Khadar 
shnong. Khadhynriew shnong. Ki basa ki dap da ki soh ba laiphewjait, ki 
kait syiem, ki kait shini, ki kait shyieng, ki kait khon. Ki basa jong ki Mawphu, 
Thied-dieng ki dap da ki shriew kar, ki shriew saw, ki phandieng, ki phan 
karo ki phan sawlia ba la song ha ki lamet ba dang tdem thui thui ka 
jynhaw khluit namar ba ki song tang mar shu iasei na u khiew phon. 

Ha ki basa jing ki war, Sheila, Mawlong, Tyrna, Mynteng, Nongriat, 
Nongkroh, Mawlong, Wahlong, Sohbar, Nongjri ki dap da ki soh Aiamtra 
ba sdang sawkhmut. U kwai u tympew, ki sohkwit, ki sohmyndong, ki 
sohjadaw, ki sohmiuh, ki sohramdieng, ki sohpyrshong bad bun ki laiphew 
jnit phew jnat. 

Ha ki dukan jong ki Nong-Sohra bad kito kiba wan die dukan na 
Laban ki dap tang da ki jaiA ba laiphew rong. KijaiA kynshah, ki jaiAsem 
ki jaiA phuh-soh syntiew ia ki kynthei. Ki jaiA rben jaiA sopti, jaiA patiun, 
jaiA sut ia ki shynrang. Ki muka ki dhara ia ki theibhabriew. Ki don ki 
dukan ba die lang bad ki ksai ki thyrnia, ki budam , ki khulom ki let, ki kot 
sada, ki kot kudi, ki rangpad, ki bombula ba ymlah ban jer lut kum ki prek, 
jeneri iong, jeneri stem. 

Ha ki dukan jong ki Nongsohrarim, Mawmihthied, Mawjrong, 
Mawkdok ki dap tang ki tari, ki waitbnoh, ki wait lyngngun, ki sdie, ki 
tyrnem, ki snar, ki shniah, ki shalyngka, ki mohkhiew, ki nampliang, ki 
khnam, ryntieh, ki daptari bad bun jaid ki jingpynmih ba mih na ki shlem. 

Ki dukan dotji ruh ha la ka iuh kor suhjaiA thrrr....thrrr bad la ka 
kynud sur jingrwai, lem bad kito kiba siaw wiaw wiaw bad sur dkhar bad 
sur phareng bad sur khasi. 

Ki basa die dohsniang, die dohmasi bad dohkha im, kha tyrkhong 
ruh kiba da khuid da suba hi keiA. 

Ki khynnah skul jong ka Ramkhrishna Mission High School bad 
jong kiwei kiwei pat ki school ki ia iaid shait shi shait ban ia leit sha la ki 
jong ki school. Kito ki khynnah kiba sah Boarding ne kiba shnong basa ki 
wan ia kynduh la la kiba ha iing jong ki. ne ioh wan iew ki kmie ki kpa, ki 

hymmen ki para. Ne ioh ki kmie kt kpa ki phah el ei ha kiba ithuh i thaw, 
ne foh ki phah pisa pilaih, ne shithi ne khubor. Ki khynnah school ruh ba 
kin ioh bthah, ioh phah shithi kylliang sha la ki kmie ki kpa ia ki jingdonkam 
jong ki. 

Nangta u Railaidong bad u Parlis ki la phai ban leit sha Maraikaphon 
ban leit pelt kai ia kata ka Ropeway kaba kit jingkit da u sainar naduh 
Ishamati haduh Maraikaphon, Katno ka jingilyngngoh ba ki rynsan ba la 
shna da ka nar ha ka dur jong ka shang bad kumne kumtai pat la shu 
pynsdien ha u sainar ba ki laid tyllun ki sai nar na suih. 

Ha lynti ki la ia peit lyngngoh ia ki kynthei war Shelia ba ki kit da ki 
khoh tyngknoih. Kim pat ju iohi mynno mynno ruh ia kita ki jait khoh. Ka 
kup ka sem ruh kaba iapher nadong shadong. Khamtam ki kynthei ha la 
ka jaifipien, ka jaih it bad ka jaifikap tawah. 

Hadien nangta ki la sdang kem ka thngan. Te ki la ia belt ban ia leit 
bam noh da ka ja ha ka dukan ba die ja ki nong Sohra. Ynda poi ha 
khmat dukan u Railaidong u la kylli:- 

Rai Ko kong. Phi ia die ja mo hangne....? 

Nongsohra Ho-oid. Ko hep to da ia rung to da shong. Shong shong 
ha kite ki mula ba phin dup ia jah thait shipor. Ko bihrit to 
ai, pynai ko tun kato ka dabor urn thet ki ba kin ia thet kine 
ki bah ba kin ia bam ja noh. 

Rai. Shane te kong imat ki ia shet ja shet jyntah dangstep 

dangstep pynmgap mo...? 

Nongsohra Ho-oid phi hep. Ngi la ia shet dangstep dangstep. Ka jr; 

ka jyntah ruh kaba dang khluit lew lew. Ka dohsniang ruh 
ngi ia leit thied na kite kiba ot doh ban die sha lew dang 
step phyrngap. U Tyrso ruh uba dangkheit mynstep 
mynstep hi na kper shuwa ban pynmih iew. 

Parlis Kaba itynnad shnong shisha mo kata ka ri Sohra, kham 

tarn ba ka rang ka pah synrai artad...? 

Nongsohra Ba ngan ong ma nga te hep la long kumba pynhieng Ri 
Sohra da ma nga ka Nong Sohra. Sngew kumba ia kiew 

ka jingmeng kat u lum Himalaya. Hynrei ka Ri Sohra 

te kaba da i tynnad i lub shisha hi keih. Tang shu peit lieb 

Parlis 

Nongsohra 


Rai 

Nong Sohra 

Parlis 

Nongsohra 


ka la khroh ka la khring la ka khmat u bynriew. Baroh 
sawdong ka Ri Sohra la pyndeng kpieng la pyndeng 
syntiew la ka mariang kum ha ri ki purl blei. Pelt sha lunf) u 
phlang jymgam, sha them ki khlawjymgam bajngum. Sa 
ki kshaid rupa rymphum. Ki um ha ki wah kiba shngiam 
ban dih, Ki syntiew ki skud ba kham bun jait ha ka pyrthei. 
Ka tngit ka tngar ruh u salt u lapbah Sohra. Ki briew ruh 
kiba tang ka koit ka khiah lem bad ka jingwandur ruh naduh 
khlieh haduh shympriah kjat. Ka snieh doh kaba stang 
kum u snep piat ha la ka rong kait syiem. U ryndang u 
pdot ban nguid umbiah ruh i kum ban shu iohi ia ka um 
hapoh ryndang. 

Ki long phymai shyieng soh manir ruh tharai ki don hi 

em....? 

Wa ine i hep iwei ar kum kito te long kumba leit 

tyngkhap symbai synsar ha shpait mawsiang phatok ki 

syiem Sohra. Pa't Phin ia ong da kumno...? Tang ki 

kshaid phin peit ruh la i iapngiah kumba nga la ong. Ka 
kshaid Oaihthlen, ka shaid Nohkalikai, ka ksaid Latara, 
ka kshaid Laipatengkhohsiew, ka kshaid Nongsngithiang. 
Sa ki syntiew ruh. U tiew diengngai ki war, u Tiewpathai 
khubor, ki pakha slew ba kaweh ha ki riat, khmtam eh u 
Tiewialuh’, Yn jer shuh tang ia ei mo hep...? 

Ewww phi kaba da sngewkhring mynsiem khring 

dohnud kata ka shnong, ka Ri Sohra. 

Awaw awaw kumno kumta...? Nga ia klet sa ban khat 

ja khat jyntah. Yn khat katno hep...? 

Sngewbha khat shi shi tyngka phi kong. Khat de mar saw 
dkhot ka doh kshong. 

Ko bihrit. To ia ai ka dabor um ba kin ia thet kti kine ki bah. 
(Khat ja khat Jyntah). 

To nang ia bam noh ba dang khluit dang syaid ka ja ka 
jyntah, Hamar ba dang bang ngairt ngain. Nga la bun ktien 
eh ma nga kumba bthei pyrthiew. Sa shah ong hano re 

ba haba pyllait ktien ki nong Sohra te sngew kumba 

lada theh ia ka um ha ka ruh-syiar ka um kam jaw. 

U Railaidong bad u Partis haba ki la ia peit ia kata ka ja shityngka ki 
la i hun ba la dap kynton ka pliang. Hynrei tang shukhem unshit jyntah ka 
ja ka Ingaid bad ka sah tang shiteng pliang. Ki kynmaw ia ka jing ong 
mano re mano “Ka Khatja Ki Nongsohra”. Ki la ia pan sa mar shi sienkhat 
ba kin ioh bam kdang ba ka dang jngai ka lynti laid kjat na Sohra sha 
Laitkynsew. Tang dep bam ki thet kti, ki maih shyntur ki hiat ruh de. 

Nongsohra Haba kumne te hep nga sngewmat phim dei mo na kine 
ki thaih ri war Sohra...? 

Ho oid phi kong. Ngi ngim dei kiba na sha kane ka thaih. 
Ngi dei na ka shnong Lawjaraih ba ka Hima Nongkhlaw. 

Phi ia wan jngoh wan shang pyrthei mo haba kumta...? 

Ka long artad kumba wan jngoh pyrthei ia kata ka ri Sohra 
ba la paw nam namar ngim ju poi sha kine ki thaih. Ka 
long ruh kumba laid lynti artad ba ngin ia leit sha 
Laitkynsew sha iing i meirit Eliak. I Meirit Eliak i dei i kur 
trai jong ngi. 

I rit Eliak i rit Eliak. Ia ito rigi shane ngi ia khot rit Eliak. 

Jan baroh shane ki ia ithuh lut ia i to. Hator ka spah ka 
phew ka don ka em, im ju sarong im ju meng. Ha la ka 
pnah ktien ha la ka don akor ia baroh. 

Te shuwa ba ngin ia leit noh nga....sngew hynne kumba 
phi ong ‘U Pyrthiew’. Uta u pyrthiew Sohra bad ka shriew 

Mawphu te ka nam kaba la bna kylteng. Sngewbha 

pyniathuh seh kong ia ki dukan kiba bha ba ngin ia leit 
thied jingbam meng ia ki para kur sha Laitkynsew. 

Baroh ki dukan kiba bha suda hep...ki dukan kiba bha 
suda. Ki dukan’poi ei’ ruh ym ju don hangne ha ngi. Hynrei 

u pyrthiew hula te ju ioh borobor na ka dukan hiew saw 

tylti ki dukan kiba shaphang kamon tang shu mih nangne. 
Kiba shong dukan ruh ki dei tang ki thei samla sotti kiba 
ka dur jong ki la kum ka Shitulakoina. 

U Railaidong bad u Parlis ki shu ia peit khlem nang ang shuh u wei 
ia uwei, katba ita i Nongdie dukan ja i shu wiat samrhkhie rymmuih. 


Rai 

Nongsohra 

Rai 

Nongsohra 

Parlis 

Nongsohra 


24 



Rai To kata kong. Khublei shihajar nguh ngin shu ia leitnoh. 

Nongsohra Khublei ia phi hep baroh amgut. Ynda phi poi biang shane 

da wan rung khnang khnang hangne. Wat klet ho. 

Ynda la mih u Railaidong bad u Partis na dukan ja i bih rit ia la kylli ia la i 
Kmie:- 

Bihrit Ko Mei bale! phi da ong ia kito ki bah ba ki jong i 

Kongthei, Kong Deng, Kongduh kiba bhabriew kum ka 
Shitulakhoina...? 

Kmie Ki 6r pyngngad ki aw ki 6r pyngngad ki aw. Thoh u 

babu Soso tham ha ka kot Duitara ksiar. Te namar ba ka 
iew ka la sdang poi ki pail ncngiew shaid shi shaid, la bun 
ruh ki nongwan bam ja, kirn shym ioh iakren pynbteng 
shuh 'ihaphang kata bad ki la ia keih noh hangta. 

U Raiiaidopg bad u Parlis ki ia lap ia kata ka dukan die pyrthiew 
kumba la bttiah la batai ita i Nong Sohra ha dukan die ja. 

Rai Ko kong phi ia die pyrthiew mo hangne...? 

Nongdie Ho oid bah. U Pyrthiew jong ngi te uba hula tarn na baroh 
ka iew. Phin ia thew mar katno mo bah...? 

Rai Sngewbha pyn song mar mar shi tyngka piah. Sngew bha 

pynsong ar song. 

Ynda la dep song u Railaidong u la sei pisa ban slew da ki shipiah. 
Ha ka por ba u ai kumno re kumno kawei ka shipiah ka la shu syntuid na 
ka sla kti bad ka la hap ha ka shang pyrthiew jiang. U Railaidong u la rah 
khongdong ban jngoh ia kata ka pisa ha u shang pyrthiew. Ha kata ka 
juh ka por hi i ta i nongdie pyrthiew ia la dem ban peit ia kata ka pisa ha 
u shang pyrthiew. Baroh arngut u Railaidong bad ita i nongdie dukan shu 
ia takhuh para khlieh tdum. Ki la ia kynran khlieh bad ki shu ia peit iwei ia 
iwei ki shu ia saw kyrang hi lain. 

I para khatduh jong ita i nongdie i la bsuh kti shapoh u pyrthiew. I la 
twad bad shem ia kata ka shipiah. I la kham lang bad pyrthiew bad pisa 
i sa sei shabar. I plied ia ka sla kti, ki hap ki pyrthiew sah satang ka 
shipiah. I ta i hynmen i la shim ia kata ka pisa shipiah i thep hapoh ka pla 
khlem da tip ia kren briew shuh. U Railaidong bad u Parlis ki la sdang 
ban phai ban leit noh, ryngkhat u Parlis u la phai biang sha dukan bad u 

la kylli:- 

Pariis Ka shriew kong ka shriew. Ka shriew Mawphu 

ka shriew Thiedding phi ia don mo hangne..? 

Nongdie (Ouh-duh) Ho^iid bah. Kane kaba dang shit ba la song lypa 
ha ka lamet. 

Nongdie (Hymmen) Shityngka piah bah. 

(Ka dor ka dei shityngka. Hynrei namar ba i la ia 
takhuh khlieh ha u pyrthiew shi piah i la shu kum 
ong kulmar shi tyngka piah). 

Partis Sngewbha shim da kine ki lut shi tyngka mo kong. 

Ki shipiah te ki ia ia tyngkhuh khlieh tdum. Khublei 
shi hajar nguh kong, ngin ia leit noh shuwa. 

Nongdie (Hymmen) Khublei khublei ia phi ruh baroh amgut. To khie da 

ia leit suk leit saifl baroh amgut To ia leit da ka mynsiem 
da ka dohnud ba suk kynjai. Don bok ba phin ia khiah 
krat ba phin ioh ia wan iewbah Sohra pat. 

Rai Lada mon ki Blei lada mon ki Biei. 

Kumta ki la ia phai noh ban leit noh. Ynda la poi kumba san jam ei 
ei u Railaidong u phai dien ban peit shata sha dukan. U la iohi ba ita i ba 
ia takhuh khlieh i peit sha u. Ki ia wiat markylliang. 

'YViaw wiaw ki siaw ki rang, sawkyrang ki theisamla 
Ba shlei ka aiom ksiar, ha sawdong ka ri Sohra” 

La sot na ka jingrwai ’Ri Sohra” 

Vol. I No. 15 Verse. 3 

Khasi Folk Songs of North East India. 

Haba la noh phai ka sngi u Railaidong bad u Parlis ki la mih na 
iewbah Sohra ban leit sha Laitkynsew da ka lynti iaid kjat. Ynda ki la hiar 
arsut ia u thiep Mawnluh kumba shi kyntien kwai ei ei ki la ieng jah thait 
ban peit shaphang kamon. Ba kadei ka sngi ba khuid ka suifi bneng. 
Hangta ki la peit lyngngoh ia ka jing noh haior mawsiang jong ka shaid 
Daiflthlen, ka kshaid Noh Kalikai, ka kshaid Khapnar bad kiwei kiwei de 
ki kshaid rit na ki thaih u lum Rangjyrteh sha ka phud rit. O ho ho ka 
jingitynnad ka la pynlong ia ki haduh ban da kyn ish shi ish bun bun sien. 

Haba ki phai shaphang kadiang pat ki iohi ia ki thie ki pyntha ri 
dkhar ri madan, pateng pateng, lyngkhot lyngkhot ki dew lynnong ba 
jymgam bad ki urn ba phymai ba ker sawdong pyllun kum ki rong rupa. 
Ki la peit shiphang ia ka jingtuid pyllun jong ka wah Rupatylli shuwa ba 
kan bsut sha ka wah Sarma. I kumba ka wah Rupatylli tom da mon ban 
rung sha ki um ri dkhar ba jngut. 

Sa shisein pat ki hiar arsut u thiep Mawmiuh haduh ban da poi ha 
shnong Mawshamok. Ha duton die sha ki ia dih sha. Ki ia bam jingbam 
da u shira biruih ba wan thied na hat Tyllap hat Mawbang. Ki nongdie 
sha ki da pdem ia u shira biruih shiphang ha ka umthnam. Nangta ki sa 
jar noh ia to um baroh. Ki ber khyndiat to shini halor u shira. 

Ynda la dep dihsha, ynda la dep iasong ki ai khublei ia ki trai duton. 
Ka sngi la Jan sep. Ki mih ban leit noh sha Laitkynsew. Ki poi ha Laitkynsew 
tang shu sdang ban kern iohg reift. 


IX 

Ka iing Jong i Meirit Eliak ka don ha syndait ka iew Laitkynsew. Ha 
ki thaih nongkyndong ka iing ka la long kum ka dulan hi. La tei kynroh da 
ki maw ba la shoh pynpait na ki mawbah da u nembah bad ki snar. La 
shniah pynbeit da ki nemrit bad ki shniah da ki mesteri kiba snah kti. Ki 
leh sorki da kaba khleh lang la ka dew saw bad to shun. 

la ka shun ki thied na ki nong Laitkynsew ne na ki war ba ju thang 
pajwa. Ki thang pajwa ha ki por synrai, tiang ne sdang pyrem. 

Ka rukon thang pajwa ka long kumne;- 

Ki jied shuwa ia ka jaka pdeng bad ba kham madan ban ioh 
pynshong nongrim ia ka pajwa bad hajan ki mawramsong ban suk ka 
rah maw. Shaneng ka pajwa ka dei ka sharing ba don bun hajarki dieng 
ban suk ban shu bret ne pyntyllun arsut ia ki dieng shajan ka pajwa 
hadien ba la pyngngat bad daih lyngkhot ia ki. Ki lum thup ia ki dieng 
kumba san jam ei ei na ka phyllaw ding ka pajwa ba kham kloi ban rah 
dieng ha ka por ba ki thang. 

Ha ka por lyuir ki briew ki leit pyngngat ia ki dieng kiba shaneng bad 
sha shakiar jong ka jaka ba mang ban tei pajwa, khnang ba tot ban da 
poi ka kut synrai bad ka tiang, pyrem, ki tnad ki la lap bad ki met diengbah 


27 



ki la iapsaw. Lada don diengiap kiba la lap lypa kl dain lyngkhot bad ki 
buh Shi jaka, ia ki tnat dieng ki buh shi jaka bad la ki dieng heh ki buh shi 
jaka. Kawei kawei ka thup ka kham heh ban ia ka iing trep. Ki da mang 
ba kan dap ia ka jingdonkam ba lada tarn ruh, kham tarn ia ki dieng heh 
ki iah ban pyndon kam hadien pat. Ka jingthang pajwa kat ban ih u 
mawramsong ban long shun ka shim por bun sngi bun miet kat kum ka 
jingheh ne jingrit jong ka pajwa. Ki don ki pajwa kiba ia shna ban ngiam 
500 tin u maw shun (Tin umphniang bam ne umphniang sharak), ki don 
kiba shi hajar bad ar hajar tin. Ki ding kadei ban meh khlaih kumjuh ne 
khamkhiaih bad sngi bad miet. Lada ka ding ka khlaih khlaifi ka tiot ka 
pajwa ka khaw ot. 

Lada ka pajwa ka khaw ot. Kata lada phi thep mawramsong da 
kaba mang ban ioh 500 tin, ka pajwa khawot kan pynmih tang 50 ne 1 00 
tin. Kata ruh ka shun phret. Ka jingduh kan iong da ki hajar bad phew 
hajar tyngka. Hynrei lada ka shun ka ih bha, ioh nong hi halor ka jingiut 
jing sep ba la pynlut la haka 500 tin ne 1,000 tin. Te namar kata ki briew 
haba thang pajwa ki dei ban don sawngut san ngut ban bsuh dieng, khat 
dpei bad ban shet ban tiew kylliang kylliang miet bad sngi. 

la ka pajwa la tei da kaba seng da kaba tei da ki maw ba la thiieh heh 
da ki snar. Ym da dei oh ba kin da jlih kum u maw kynroh thaw iing hynrei 
kat ban shong syndait haba buh pynshong. La tah sorki da ka ‘dewsaw 
kaba ia dambit kum ka dewbyrtha haba ia khleh urn. Ka dur jong ka pajwa 
shabar kalah ban long ha ki bun rukom. Kaba pyllun, kaba sawdong, kaba 
laidong, hynrei kaba shapoh ka long kum ka khoh tangba ka trai hi ka lait 
thiiew ryngheng khlem khnap. Shwa ban shna ia ka pajwa ki mang ia ka 
thiiew ha trai ban kiew ka ding bad ban ih u mawramsong ha ki katno ki 
spah tin. Na kane ka thiiew kan kiew ka ding ban thang pynih ia ki 
mawramsong ba ia thep hapoh. Ha madan ki siang da ki maw kiba la 
thiieh jlih bha. Ki sa seng pynjrong artet u wei u maw haior uwei pat ban poi 
ka kynjang kumba ar paih ei ei. Halor kine ki maw ki sa buh pat da ki 
mawlyntang ba rben ba kan long rynsan. Kane ka rynsan ka long ka dpei 
ban thep dieng ban thang. Ka lynter jong ka dpei ding kan iong kumba iai 
ne saw pruh ba ka pyngkiang kan long kumba 3 pruh tarn ei ei. Ki 
Mawlyntang ba shna rynsan ia ka dpei ki buh ia jngai kumba sawkti ei ei 
khnang ba u mga bad ka dpei kin hap noh sharum trai dpei haba ia ing ki 
dieng. Ka trai bad ka thiiew ban kiew ding ka dei ban don hapdeng jong ka 
pajwa thik ban tan ia baroh ka ding kaba don ha dpei. 

Haba ia dep tei ia ka pajwa, ne ha kapor ba dang tei, ki wei pat ki leit 
tangon pynpait ia ki mawramsong kiba don hajan hajan, ki da jied ba kin 

kylla shun tang shu dep thang. Ki thep ia kl mawramsong ba kham heh 
ha khmut jong ka thiiew ha trai pajwa. Ki pynshong arted arted ia ki 
mawramsong ba kham rit kham rit haduh ban da poi ha tnum. Ki nongthep 
mawramsong ki long kiba snah bha ba ki nang ban tei ia ki mawramsong 
ha kata ka rukom ba u thylliej ding na trai ka thiiew un bsam bad un kiew 
haduh tnum jong ka pajwa khlem set ei ei ruh em. Ka tnum ka wan dur 
pyllun kum ka jing tap jong ka trop. 

Ha la dap u mawramsong haduh tnum, ki thoh sa u jyntang shynrai 
khlaw, u daittah, udaitot. Ki tap halor ka tnum jong u mawramsong ha ka 
jingrben kaba shi pruh shiteng tarn. Nalor kine ki jyntang shynrai khlaw ki 
daittah ki daitot ki tap da ka dew saw ba la khleh urn kaba rben kumba ar 
ne lai pruh. Ki shtah pynnep ia ki dieng dap kham ne kham heh. Ki dung 
thiiew ia ka dew saw ba la tap kaba kawei ka thiiew ka ia jngai na ka wei 
pat kumba shi khup ei ei. 

Kaba Sdang Ai Ding Za Ka Pajwa. 

Ha rynsan dpei hapoh ka pajwa, ki la dep thep lypa ki dieng ba la 
iap tyrkhong. Ki thang u prew kumba shitengbah. Ynda la meh ki bsuh 
hapoh dpei jong ka pajwa. Ynda la meh ka ding, ki bsuh dieng iap shuh 
shuh haduh ban da khapngiah ka dpei smam. Kumne ki pyndap dieng 
bad sngi bad miet khlem sangeh ba ka jing meh ka ding ka iai sah kumjuh. 

la u dpei bad ki rnga ding ba hap na rynsan ha trai dpei ki khad da 
ka tin ba la shna pynlong kum u prah bad ba la teh skhem da ki sai nar ha 
u dieng dap kham kti u ba jrong kumba saw ne san pruh ban jngai na ka 
jingkhluit ba mih na phyllaw ka pajwa. 

Ha dien ar sngi ei ei ka tnum jong ka pajwa ka sdang ban mih tdem 
namar ba u thylliej ding u la jliah ia u tera bad u kynshi ba la tap ha tnum. 
Ynda la ing ki tera ki kynshi ka ding khleh tdem ka sdang ban mih na ki 
thiiew ba la sam ha ka dewsaw. Ynda la ing lut ki tera ki kynshi ka ding ka 
sa mih na baroh ki thiiew ba la sam ha ka dew saw. Ka shai phar baroh 
sawdong ka pajwa ba ka mih ding kum ki dong musa na baroh ki thiiew. 

Ban Tip Kumno ka pajwa ka la ih bha. 

Ha kaba nyngkong eh na ki thiiew ba la sam ha ka dew-saw ba la 
tap ia u tnum jong ka pajwa ka mih ka thylleij ding ba khleh lang bad ka 

tdem. Sa shi sngi ei ei hadien pat u mih u thylliej ding ba khleh lang bad 
ka tdem ba jngum kum ka sahit bneng. Kum lashai mynstep ne mynsngi 
ka mih ka thylliej ding kaba stem kum ka rong ksiar ne ki kjat sngi. Hynrei 
ban thikna ba u mawshun u la ih bad long shun baroh khoit, ki ai ding sa 
shi sngi ne shi sngi shiteng. 

Ki ieih noh kumba 3 sngi saw sngi haduh ba ka dewsaw ka la hiar 
ka Jingkhluit ba la lah ban ktah da ka kti. Nangta ki sa khlong noh ia ka 
dewsaw baroh bad bret ha shakiar Jong ka pajwa. Ki ieih noh ia ka pajwa 
kumto haduh ba ki mawshum ha tnum kin da hiar ka jingkhluit haduh ban 
da lah ban ktah da ka kti. Ki sa khlong ia ki mawshun. Ki thep ha ki tin 
umphniang bam ne umphniang sharak ba thylli. Ki pynkit sha shnong ne 
shaki lew ki hat ba lah ban die, ne ba la ia boina lypa. Haba kit ha iingdong 
ia ka tin shun ki ju da pypshah da ka ratap ne ka bymi ba ioh phler u 
ingdong. 

N.B.U tera bad u kynshi ki long ki kynja phlang ba mih ha khlawbah 
U jyntang u ia syrtap kym ka kait . U dap da ka urn baroh shi tylli. Ka shim 
por ban ing haba thang da ka ding. 


X 

Ka iing i meirit Eliak ka dei ka ling bha iing miat ba la la tap da ka tin. 
Ka don ka brenda ba ki buh khiew syntiew bad ka pyllaw ba kylluid ba ki 
thung syntiew. Ka khmat iing ki seng da ki maw haduh kum haneng 
syngkai ei ei nangta ki sa pynieng da ki jing khang lit. Ki rishot, ki khnong, 
ki rijied, ki shankhung, ka sad, ki kamra baroh ki pyndon kam da ki lyntang, 
ki saw dong, da ki dieng kiba bha eh kum ka diengrai, ka tylleng, sohphan. 

U Railaidong bad u Parlis ki la ia mur ban rung na phyllaw iing bah. 
Hynrei ki la iohsngew ba ia kren thium thium bad sngew kumba bun 
briew. Kumta ki la phai noh bad ki la leit sha phyllaw iing shetja. Baroh 
amgut ki la ieng ha phyllaw iing she^a bad u Railaidong u la khot;- 

Rai. Meirit ko Meirit. 

Eliak. Ko Sidora....ko thei khie khun leit pile ka jingkhang peit 

mano ba wan. 

Sidora Oi Mei, to Mei. (I pile ka jingkhang). 

Wa i bah Rai wa i bah Parlis. 

Eliak Mano ? Ka shukren thamula kata ka Sidora. 

Rai Mei rit Mei rit....ngi la wan. Ngi dang shu ia poi kumne 

Eliak Wa ki khun wa ki khun ki khun khadsawphra. 

(I shim la u sharik rit na u dieng pynieng sharak. I da ba 
hajan hi ban iohi bha ia ki). 

“Kumno i Mei kumno i Pa ki long. Kumno ha iing ha sem 
baroh ki ia long”. 


Rai Ki ia koit ia khiah baroh Meirit. I Mei i Pa ki la da phah doh ai 

khublei ia phi. 

Parlis Ba ki ia shait ia koit baroh ki sa ia phah i ngi ban wan shane. 

Eliak O ki khun....o ki khun. Ale hangne ngan da doh ia ki khun 

Khadsawphra. 

Kumno phi ia poi shnong haduh ban da kern iohgreih kunne 7. 

Parlis Ba ia lapmiet ka peit kai artad na thiep Mawmiuh ia u Lum 
Ranghjyrteh, ia ki kshaid ba noh sha ki them ri ba jyrngam ba 


jngum. la ka thie ka ri madan jong ka ri dkhar. La shu kum ia 
peit da ieng da ieng, artad artad khlem da kynmaw kumno ka 
por ka laid. Poi ha Mawshamok ruh ngi da ia shong thait 
shong dih sha. 

Rai Don mawshamok seh Meirit ha kato ka shnong ? 

Eliak Phi tip khun....ki sahep phareng mynshuwa ki shna surok 
kulai naduh Shelia haduh Mawmiuh. Ki tap da ki mawlyntang. 
Ka surok ka sdang na Shelia. Ka laid na kjat shnong Mawstoh 
ter ter ka laid na pdeng shnong Laitkynsew haduh ban da poi 
ha uto u ryndang lum jong ka shnong Mawshamok, sha khap 
khlieh shnong Tyma. Na khlieh snong Tyma, ka kiew kyllairi 
khongdong arted atted haduh ban da poi ha shnong 
Mawmiuh. 

Ha ka por ba ki tih surok kulai ha ka jaka kaba ki khot 
Mawshamok mynta, ki shalyngka jong ki nongtrei surok ki 

lynsher ia ki maw ba saw bthuh bad ki pharait ki phliah ding. 
Ki tarn ia kita ki maw ki sa ia kita ki maw ki sa ia kyrshut tikni 
ban siiew ding. 

Parlis Sngew phyiia mo ia ki new hyndai. 

Rai Meirit....Meirit, nga iohi na shabar....kumba don briew ha 
kamra khmat.7 

Eliak Ki ia shongkai ki rangbah na shnong. Ki ia kren ia ki kam 
shnong. Ki don mh ki kam ba iadei bad ka Hima bad u Syiem. 
Nga tharai ki ia tuklar shongshit ia ka jing pyniatur masi.’ 

(I kong Eliak ynda la shong kita ki khun Khadsawphra i hiar 
sha jingbuhum kaba maijan bad ka dpei, i ot la ki doh mar 
mar i ia thuh artad ba kito ki khunrit baroh arngut kiba wan 
sha Lawjaraih ki leit sah sngewbha bad ki kha sha Mawlong. 
U Parlis bad u Rai ki peit bad ki iohi ba ka doh ka don ia 
shiteng dabor heh. U Parlis u la kyili). 

Parlis I Meirit i ot doh Ka doh aiu ba phi thied shibun i kumba 

dap shiteng dabor ? 

Eliak Ka doh ‘niangkhlaw phi khun. Phi ia bha bok ba phi ia ioh ban 

tah da ka doh ‘niangkhlaw ba kaba ioh shisien lano. Ko 
Sidora.... 

Sidora Oi Mei. 

Eliak Thep khaw noh. Kata ka um ka la thnam ha u khiew ja. Shet 
tarn noh lai tin bad ia kine ki hymmen de. 

Sidora Hooid Mei. 

Eliak Huwwwwww. Nga la dep ot kane ka doh. Ko Rai, ko Parlis 
da ia sum ia salt ban khuid ka tngit ka syep, ban jah thait jah 
jrem ba phi la ia hiar ia u thiep Mawmiuh. Ka ri Khadsawphra 
jong phi kaba tang ka madan suda. 

Katba i Meirit Eliak bad i Sidora ki dang ia shet ja shet jyntah, ki jong 

u Railaidong bad u Parlis ki la ia dep sum dep sleh. Kumta ki la wan ia 

shong kai noh ha jan dpei. Sa shi khyllipmat ka por u la wan rung u 

Sordar sha ling shet ja. U la kren kyili lyngngoh. 

Sordar Waaaa kina ki khun samla Khadsawphra du. Baroh amgut. 

Rai. Ho-oid Parit. Ngl ia wan mynta. 

Sordar Kumno ki ia long ha iing lih..? 

Parlis Ki ia shait ia khiaifi baroh Parit 
(Ki ia ieng khublei kti). 

Sordar Kata kaba sngewtynnad ba ki ia koit ia shait baroh. Ngi 
dangdonkam bad kitei ki rangbah ho lih. Nang ia shongkai 

bad i Meirit bad i Sidora. Ko Kmie Sngewbha ai pisa ha 

nga. Ngan pynsiew bainong noh ia kite ki nongkit ba ki wankit 
mynhynnin ia u khaw bad ki turn tam na Mawmiuh sha shnong. 

Eliak Ka pla pisa ka don hapoh ka synduk ha kamra thiah . Sa shim 

nangto. 

Sordar Sa ia nang bam ja ioh nga ia shongkai miet kumno kumno 
bad kitei ki rangbah. 

Eliak Ngan ap keih ban pynkhat ja ia phi. 

Sordar To ho lih samla. Sa nang ia bam ja bad i Meirit bad i Sidora. 

Parlis Ho oid Parit, to Parit. 

I kong Eliak, u Railaidong, u Parlis, i Sidora, ki ia shong bamja katba i 
kong Eliak i pynkhatja iaki. Ia lade i khlem bamja ba i ap ban 
pynkhat ja ia u Sordar bad ban ia bam ryngkat. Ynda la dep 
bam ja ki ia shong iathuh khana ia kane katai bad u Parlis u 
kylll 

Parlis Meirit kaba shngiam kato ka jyntah ‘niangkhlaw. Kumno 

Meirit ki ia kem ia u ‘niangkhlaw..? 

Eliak Phi i khun ki niangkhlaw ki shong bun eh ha ki pahar jong 

ka ri dkhar shathie, ba heh ba iar ki lawbah lawsan, Nangta 
ruh ka bam ka dOi ka kham pahuh ba bun ki dieng ki siej, ki 
soh ba laiphew jait. Ha ki por lyuir haba jur u slap ka shlei urn 
ka ri dkhar da ki sngi da ki taiew. Ka um ka tap lut ia ki khlaw 
baroh. Ki ‘niangkhlaw kirn don jaka shuh ban rieh ban shong. 
Kumta ki jngi sha ki ranab lum jong ka thaih khappud baroh 
kawei. Ki nong salt mrad ba snah bha ki ju leit syntiat ban 
shem hangno ki ‘niangkhlaw ki wan kiew na ri thor. Haba ki 
la lap ia ki syndien ba ki bam jingbam ha ka jaka ba hap 

sohphan, sohramdieng, ne khvei kiwei ki jait sohlyuir kum ki 
sohtrun, ki dyngkhong sohtrun. ki dyngkhong kait. Ki briew ki 
leit thap, ki bud dien bad ki sa siat da ki suloi. Lada dei ki sngi 
hat kum ka hat Sheila, hat Tyllap bad hat Mawbang ki die ha 
hat haman la ki thaift ki thaih. Kum ki thaih Shelia ha hat 
Sheila, ki thaih Mawlong, Wahlong ha hat Tyllap bad hat 
Mawbang. 

Ki nongsiat sniang ki kham ioh bun mynlyuir. Ki kham noh ia thied 
bha ki briew namar ba jyndong jyntah ha ka por lyuir. Sa ba ka dei artad 
ka doh kaba ym ju kham ioh man la ka por. Une u 'niangkhlaw ba ki ioh 
mynta ka por beh synrai u long u ba heh bha bad u ba sianti ba sah u wei 
ar bym shym ioh siat ha ka por lyiur. Ia une u 'niangkhlaw ki ioh siat i mat 
na ki sngi pohia. Kumta ki shu wan pyrta die ha ki shnong marjan maijan 
baroh haduh ban da die lut khoit. 

Parlis Ki nongsiat sniang te....kiba satar bha mo Meirit..? 

Eliak O kiba satar bad kiba trei shitom dukhi dukhait. 


Footnote. 

Ka Tikni. Ki tarn ia kita ki maw sawbttiuh bad ki wan rah sha iing. Ki 
shim ia ka wait tasam bad ki daifi lyngkhot lyngkhot kumba 
sawkti ei ei. Ki leit khrud na ki diengtiai ia u rui. Ki thad haduh 
ban da rkhiang tyrkhong. Ki bat sbak pynshah ia u rui ha u 
mawshamok da ka ‘tikmie bad ka’ tidew-’ tipdeng. Ki tied 
kyrshut da kata ka lyngkhot wait tasam. Ki mih ki phliah ding. 
U rui u kern ding. Ki tyngkhap ia u rui ba la kern ding ha ki ar 
tylli ki tikia. Ynda la kem ding u tikia ki sa pyrsad. Halor ka ding 
tikia ki buh da ki prew ba la shu khrud bad khud stang. Nangta 
ki sa pyrsad shuh shuh haduh ban da kem ding ki prew. Sa 
nang bynrap prew bad dieng kiba kham heh shuh shuh. 

U Tikia. la u mga ki dung ha u thiong haduh ban da long skam. Ki 
dung khleh lang bad ka ja. Ki khleh bad ka urn bad ki khhiot 
kyrshop haduh ban da ia jam bha ktek ktek. Ki pynjaw ia u 
mga ba la khleh halor u shylliah ba la siang da lyndang. U 
wei u wei u rnga u heh kat ka tyngka ei ei. Ynda la rkhiang 
tyrkhong ki sa lum bad thep ha u shang. Haba la khleh bad 
ka ja, u mga urn pra wat lada la rkhiang tyrkhong ruh. Samih 
ka kyrteng ‘Tikia’. 

U Rai u la saham samthiah lai sien saw sien. Kumta ki la ia left ban 
thiah noh baroh lai ngut ha la ki jong ki jong ki kamra. Sah satang i Kong 
Eliak ba i ap ban pynkhat ja ia U Sordar. 

Xi 

La shai mynstep shuwa ban bamja u sordar u la phah ia i Sidora 
ban leit khot ia ki samla shnong Laitkynsew kiba ju leit khwai borobor 
ban wan sha iing jong u. Ynda ki la ia wan u sordar u pynithuh ia ki jong 
u Railaidong bad u Parlis. U Sordar u la ong ia ki samla nongkhwai na 
Laitkynsew ba kin ia lam leit khwai lang ia ki jong u Railaidong bad u 
Parlis. Ki samla Laitkynsew ruh ba ki mut ban leit khwai ia lade ki la la 
mynjur da kaba phuhmat phuhmut. 

Ia ki khwai, ki sai khwai bad ki ryngwiang khwai kin ia ai ki Samla 
Laitkynsew ia ki jong u Railaidong bad u Parlis. Mynsngi ki ia tylliat jingbam 
khwai da u riew hadem bad u atta bad ka shini ia kito kiba leit khwai 
khriang khwai pung, khamtam ha ki phud jong ka wah Umiam-Mawphlang. 

Ynda janmiet ki ia leit khoh ia ki shdop kait ba la kern pyut na trai ki 
kait ba ki shong wieh saw. Ki wei pat ki nang ia leit tih wieh lieh na ki 
jaka theh hiut bad na ki dew shongkynrong. Kine ki jingbam khwai ki 
kharn leit kam ha kaba khwai bir. 

Katto katne ngut ki ia leit therpuit na phlang. Ynda poi ha iing mymiet 
ki ia law ia ki ’neosonaia ban kem fiiangkalaw ba u puit bad ka niangkalaw 
ki dait dohkha bad ha khriang bad hapung bad ha bir ruh de. 

U Railaidong u kwah ban leit lang bad ki nong khwai bir. U Parlis u 
sngewkwah ban leit lang bad ki nongkhwai khriang khwai pung. I kong 
Eliak ia la ong lypa ba baroh ki nongleit khwai kin wan lang ha iing jong i 
ban ia pelt ia bynta ia ki dohkha baroh katba ioh. In ap lada miet katno 
katno ruh haduh ba kin da ia poi lang baroh ar kynhun. 

Ka kynhun kaba leit khwai khriang khwai pung ka la wan phai 
nyngkong shuwa thiah briew. Ka kynhun kaba leit khwai bir ka wan phai 
mar shi kyntien kwai hadien shiteng synia. Ka jingdait dohkha ha kata ka 
sngi ka long kaba la palat liam. Kiba leit khwai khriang ki ioh dohkha 
palat shiteng kit bad kiba leit khwai bir ki ioh jan dap shikit. Kiba leit khwai 

bir ki ioh ruh bad ar tylli ki dkar kiba heh katka pliang bam ja. Ha ka por ia 
bynta ki samla Laitkynsew ki ong ban ia kham pynnoh ia ki jong u 
Railaidong bad u Parlis namar ba ki ia wan shisien shisien, wat la kyrngah 
ki jong u Raiiaidong bad u Parlis. la ki dkar artylii ruh kin ai sngewbha 
noh ha ki jong u Railaidong bad u Parlis namar ba ym ju kham iohi dkar 
sha Nong-Khasi. 


xii 

Ha ka sngi kaba bud ki ia ia shong sngi shong jah thait ba ia shoh 
ka thait ka jrem ba wan khwai dohkha hynnin. Ha ka sngi kaba bud ia 
kata ka dei ka sngi lew Laitkynsew. U Railaidong bad u Parlis ki ia leit ia 
kit ia tynrong ia ki mardie baroh na iing i Meirit Eliak sha iew Latkynsew 
ha dukan jong i kong Eliak. Ynda la wai iew ruh ki ia leit shew mar die na 
dukan sha iing. 

Ha ka por bam ja jan miet u Sordar um shym lah ban ia don lang 
ban ia bamja lang bad ki namar ba bun ki briew ba wan donkam, ba wan 
shongkai khamtam ba ka dei ka miet sngi iew shnong. Katba dang ia 
bam ja i kong Eliak i la kylli. 

Eliak Nga la iohsngew ka khubor....nga la ioh sngew ka khubor. 

Haw ong ka khubor aiu...7 


Footnote 

‘Nepsongja’ Haba la law bha ka dop batap syrtap na ka jaka mat jong u 

dieng kwal ka dop ka hap noh. Ki briew ki khet noh tang ia 
ka dop kwai. Ki ot bad ki khylliap ban pynkmg Snepsongja., 
namar ba ka dop kwai ka long kaba jwat. Kam kad noh kid 
kum ki slamet bad kiwei kiwei ki sla. Haba ki songja ha ka 
dopkwai ki song lang ka ja, ka khathang. ne kha shet, 
khasdieh, dohthang, doh shet, dohsdieh, ka mluh, u 
sohmyngken, u piat ne kino kino kijingbam tah ja ba sngew 
mon hi. Haba la dep bam Ja sngi bad haba thmu ban leit 
khwai kim ju salt ia ka ‘Nepsongja* ynda la dep bam. Ki Mi 
bad ki tah pyllait jaka ban lait kumba shi kti ei el hapoh ka 
‘Nepsongja. Ynda pd ha Hng ki thep ha tyngiier. Kajingsma 
iwbih jong ki lyngkhot lyngkhai jingbam ba sah ha ka 
‘Nepsongja’ ki Aiangkalaw ki sma iwbih bad ki wan bam M 
da shong sah hapoh ka ‘Nepsongja*. Te M briew M sa kern 
ha ka por ba kin sa leit khwai. 

Rai Ka khubor aiu Meirit....ka khubor aiu...7 

Parlis Ka khubor na Lavi^araih na Khadsaw-phra...? 

Eliak Em....emmm ka khubor na iew bah Sohra. 

Parlis Na iewbah Sohra..? la ngi...? 

Rai Ba ia thnam khana bad ka nongdie ja..? 

Eliak Em....emmm 

Parlis Hei ho lih Rai. Ka shkor i Meirit kaba kum ka ksing ngap. 

Katba wan rah urn wan rah syntiew ki ngap ki rungiut hapoh 
ka ksing. Ki khubor ba na kylleng sawdong ki rung lut ha ki 
shkor I Meirit. 

Eliak How to ong....mano ba ia tyngkhuh khlieh ha iewbah Sohra...? 

Rai Ja hare banshot. . . .Meirit nga 

Parlis Une u Rai keih u lei* sangoh ia ka khlieh jong ito i thei bhabriew 
ha dukan. 

Rai Emmmm phi Meirit ngam shym da takhuh khnang. 

Pariis Ynda la mih na dukan ruh u phai dien liak shi liak phi Meirit. 

Eliak Khlem takhuh khnang....? Peit ioh kumno kumno ba la thoh 

ki Blei ioh shu poi sha ka ia takhuh shyieng krung trait. 

Parlis Sngew kumban ioh bam kshong Mawphu lih bah Rai. 

Rai To ko lih Parlis wat da dung kura than eh ba nga nang jngan 

pat ma nga. 

Eliak Yn lei ko Rai, yn lei ko khun lada poi shong Sohra. Kham ia 
jan bad ia Meirit mo khun. 

Sidora Ha ha ha i bah Rai. ha ha ha i bah Rai. La ha kane ka iew bah 

ka ban wan ngan leit peit kai ia kata ka dukan ho bah Rai...? 

Rai Ko hep balairi. Phi nang bha mo ban pynshrai briew..? 

Eliak U to u pyrthiew bad kito ki shriew Mawphu phi ia thied na 
kata ka dukan..? 

Pariis Hoid Meirit, ho oid Meirit. Tang u Rai uba ia takhun khlieh. 
Nga te em....nga te em. 

Sidora Ha ha ha. ..ha ha ha ha ha ha ha. 

(I rkhie shi rkhie , ki pat ki shu ia peit sammut). 


XIII 

La dang step ha ka sngi kaba bud, U Railaidong bad u Parlis ki la 
rrih na Laikynsew ban leit phai noh sha Lawjaraih. Yn da ki la poi ha 
N.}ngsawlia ki la phai sha ka lynti kamon ban leit peit kai ia ka kshaid 
Nohsngithiang lyngba ka shnong Mawsmai. Ynda ki la poi ha ka jaka 
kaba iohi kyndiang ia ka kshaid Nohsngithiang, ki la ieng ha kynjang jong 
u niawsiang ba ha khlieh ka riat bah. Ki la peit iap biej ia ka kshaid kaba 
noh kum ki urn rupa lem bun phew tylli ki kshaid rit ba noh synrap bad 
kadiang bad kamon jong ka kshaid bah ha duh ki mawbah mawlong ha 
trai jong ka riat, ka jing jrong kumba 300 sawspah pmh. Tang ki kshaid rit 
baroh artiang ka kshaid bah ki don palat ia ka arphewsaw tylli, kiba noh 
ba ryngkoh lang ha ki duh trai rait. Ha pdeng riat ha ki shakiar khlek khlek 
ki kaweh ki slew kum ki pakha. 

Ka thie pat ka riat bah riat san ngai Ingai bad ki lawbah lawsan ba 
jngum jymgam ka pynmih ia ka jingsawa hummmm hummm na ka jingnoh 
ki kshaid. Ki kam kham sharum bad ki kiew nalor u lum ba don ha kynjang. 
Ki peit sha rithor jong ka wah Surma ba shu phymai khleng da ki urn 
rupa. Ki dew lynnong jymgam ki paw lyngkhot lyngkhot hapdeng ki urn 
rupa kum ki kper syntiew ha ki kper jong ki Syiem ki patsha ba ju iathuh 
ha ki puriskam. Katba kot ka khmat i kumba ka bneng bad ka pyrthei ki ia 
soh lang. 

Ki wan phai biang ban ieng ha kynjang u mawsiang ban peit biang 
ia ka kshaid Nohsngithiang sa shisien. Ha kjat banoh ka kshaid ha trai eh 
ki don ki pung ki khriang ba shong ki khasaw ki shersyngkai bamon ki 
main ki dohjei:- 

“Khasaw shaneng sharum ki khawoit tdong 
Ba shong synran ki sher syngkai bamon 
Tang iano shuh ngan jer shyntur ruh ngam sngewdon" 
Na ka jingnwai Weilyngksiar. 

Vol. I No. 5 Verse 2 

Ki sei la ki rumal ki khyttiap bad kham khop hapoh sla kti. Ki bret 
shapoh riat na ka jaka ba ki ieng. Ki rumal ki her kynting biang shalor lum 
ha ki phlang ba jymgam hajan ka jaka ba ki ieng maki. Ki la leh kumta 
bun bun sien bad man ka sien ki rumal ki wan her kynting kylla biang 
shajan jong ki. 

Nangta ki leit jngoh ia ka khoh u Ramhah kaba heh palat ia ki 
piam star. 

Ki iohi ruh ia ka wah Mawsmai ha kaba u Ramhah u dih haduh ban 
da mgat namar ba u sliang urn eh ha kata ka jingioh bam ia ka bih duma 
sla. 


Ki la phai noh bad laid artet haduh ban da poi ha Nongsawlia. Na 
lynti ki iapeit kai ia ka iing ba kum ka dulan Jong ki sahep missionary 
khristan. Ki la iohi ruh ia ka iing mane khristan presbytarian kaba i kyntang 
shibun ha kaba i kong Nabon iba la long i khristan ba nyngkong eh i la ju 
leitjingiaseng. 

Shuh shuh ki la laid arted da ka lynti Khasi haduh ban da poi ha 
motor station Sohra. Ha station ki la leit kylli jaka ha ka kali ban leit Laban. 
Bad kiba peit ia ka kali ki la ia bket ktien ba kin buh ar tylli ki jaka shong 
na Sohra sha Laban ia u Railaidong bad u Parlis. Ka sngi ka lajan shiteng 
sngi. 


Ka dang don ka por sa shikyntien ar kyntien kwai kat ban mih ka 
kali na station Sohra sha Laban. Kumta u Railaidong bad u Parlis ki la 
rung shapoh iew ban ia dih sha pynlut por. Wat la ka dei ka sngi pohia 
ruh ki don ki dukan ba pile wei ar bad ki dukan die sha die ja ba ki don hi 
ki nongleit nongwan kiba ia korbar kiba ia bket ktien ia ka boina jong ka 
khaii ka pateng. 

Ynda ki la ia dep slew dep tda ia ka bai sha bai dud, ki la ia ieng kai 
halor ki mawkynroh ka kynton ba hajan ka iew. U Railaidong u la peit 
sawdong sawkun ia baroh ka iew. U Parlis ba u peit ang um ia u Railaidong 
u la ong 

Parlis Bah Rai. Ki khmat phi peit shano kumto..? Sha dukan die 
pyrthiew ne...? 

Rai To ko lih to ko lih ....wat boi 'kaifi pyrjong than mo ong ba 

sngew wit. 

Parlis 


Bah Rai, haba ia wan lang amgut te ngin ia leit phai lang 
amgut mo. Wat peit shuh sha dukan pyrthiew ioh ba ngan 
hap leit phai marwei sha shnong. 

Rai Phi te imat phi tip lut ia ka jingmut jong nga mo.. 7 
la phi ia ngin ia leit shong noh hapoh ka kali. 

Ka kali Sohra ka mih na station haba la noh phai ka sngi. Ynda la 
poi ha Laban u Railaidong bad u Parlis ki la ia leit pan basa biang ha kata 
ka juh hi ka iing ba ki ia sah mynshuwa ban leit sha Laitkynsew. Mynstep 
ki ia ia dih sha hangta ha iing basa. Ynda ki la ia khublei ia ki trai iing 
basa ki la leit sha Mot Phran bad ki la kiew ha ka kali ban leit sha Mairang. 
Ynda poi ha Mairang ki la ia pan kylliang na ki pralok ba ia ieij ia ki kulai. 
Ki para lok ruh da kaba sngewbha eh ki la ai ki kulai ar tylli. U Railaidong 
bad u Parlis ki shong da ki kulai na duh Mairang haduh ban da poi ha 
shnong jong ki hi ha Lawjaraih. 


XIV 

U Railaidong hadien ba u la poi ha iing ha ia shnong; kata hadien lai 
sngi saw sngi u la kylla ka jinglong bak lybak na kaba u ju long mynshuwa. 
Borobor ka rukom peit jong u ka i kumba peit sha mgai., sha ramia, sha 
jngai kham sha jngai bah, Haba u thiah mynmiet i Kmie jong u i shait ioh 

sngew ba u kren ruma rutit pyrthiew... .hmmmm....shipiah hmmmm 

hmmmm puriblei shikoina 

I Kmie jong u i la lyngngoh lyngngaih namar im ju iohsngew mynno 
myno ruh katba i kynmaw ba u khun jong i un kren ruma haba thiah. I la 
peit thuh bun bun sngi, hynrei ym i don ei ei kata ka ban i fiiun i shitom. 
Ka ja ruh u bam kumjuh hi ka trei ka ktah ruh u trei kum juh hi. Haba ia 
kren ia khana ruh ym da i pher ei ei. Ynda ka la khan hapoh lade ka la rai 
jingmut ban iathuh ban ia kren lem bad u Kpa. 

Ha kawei ka janmiet haba u Railaidong urn don ha iing ba u leit kai 
sha iing jong u Parlis u bakha jong u, i kmie i la ia kren bad u Kpa 
kumne 

Kmie Ko Kpa Kpa. U Railaidong naduh ba u wan na Laitkynsew, 

nga i kumba ka jingmut jingpyrkhat jong u ka don sha jngai 
bah. 

Kpa Tip keirt, ngam pat da la poi pyrkhat phi ban peit puson ia 
kata. 

Kmie Mynmiet haba u thiah ruh u shait kren ruma ‘u pyrthiew 

shipiah puriblei shikoina. Nga la kylli na u Padis ruh u 

ong ba ngan kylli hi na u Rai. Ngan kylli na u khun ruh ngam 
sngew nang khlem da ia kren lang shuwa bad phi. 

Kpa U Rai te un iathuh hi lada don kaei kaei kaba u mut jingmut 
namar nga ngeit ba lada don kano kano ka kam ba u mut 
ban leh un iathuh shuwa ia ngi ki Kmie ki Kpa. 

Kmie Tip kan dei ka ei mo kaba pyniong ia u khun kumne..? 

Kpa Nga iohi ba ka long kumne phi Kmie. U Railaidong u ia samla. 

Kat kumba ia long lang u la dei por ban iap mat. Lada u iapmat 
iano iano ngin ia pynbeit breiw noh ia u. Ha ngi ki Kmie ki Kpa 
ngi sngew ba u dang khynnah. Hynrei lada ia dei ktein bad 
ka bi lew kaba bha ba miat te ym don jingpyrto jingbynnud ba 
u khun u leit iingbriew noh wat lada u dang 18-19 snem ruh. 

Kmie Kpa nga sngew dei phi ia kata ka jingong jong phi. Tangba 

kito ki ktien ba u kren ruma mynmiet nga sngew kum ki ktien 
Sohra. loh u iohi ryngkhat, ia kren ryngkhat badno badno, 
iano iano haba ym iohi u Parlis. U kern iapmat haba u leit sha 
Laitkynsew..? 

Kpa Yn lei ko Kmie lada dei i briew i ba bha ba miat ka jingim ka 
jing long briew man briew. Bym put don kano kano ka 
jingthohbria. Ka jing long briew hi te Kmie ka don ka tarn ka 
duna. Tangba ym dei ban don ka sniew ka smeh. Lada don 
ki bdew ki ba ong eh ba ki biang nadong shadong te nga 
sngew ma ban ai kurim ha ki. 

Kmie Nga sngew eh phi kpa lada u khun un poi kha sha jngai 
shnong. Nga sngew bynnud khun. 

Kpa Waaa....i Kmie. Phi iba kren rit mynsiem than. Peit i kong 
Soroifi naduh Sheila I wan bud ia u bah Airom shaduh 
Khadsawphra. (Pule ka Drama ‘Hir Hir Mynsiem’) Kam lei lei 
phi Kmie haba ia sngewthuh ba ka iing jong u khun kan long 
ka ba bha ba miat kaba suk ba said la shai la shi sngi. 

Kmie Te yn iaieh da kumno Kpa ban tip ia ka jingmut jong u khun. ,? 


41 



Kpa Ngan thoh ma nga da ka shithi ha u Marshong Sordar bad ha 

ia hep Eliak sha Laitkynsew. Lada jia ei ei ha ka por ba u 
khun u leit sha Sohra bad sha Laitkynsew, u marshong Sordar 
bad i hep Eliak ki lah ban ai khubor ba bha ia ngi. Ki ktien 
ruma aiu u kren kumto..? 

Kmie U khun u kren ruma....u pyrthiew shipiah puriblei, shi- 

koina. 

Kpa Um ju kren ruma em myn-shuwa..? 

Kmie Em Kpa em. U thiah suk thiah saih. Te kata kaba phi 

ong ban thoh shithi sha Laitkynsew yn nai ong ei ei shuwa 

ia u khun?. 

Kpa I mynta hi te yn nai ong ei ei phi Kmie. 

Kmie loh u sngewsih sngew jngan u khun..? 

Kpa Ko Kmie phi la klet ne..? Dang mynno ngi ia kren ba U 

Kpa u dei u ksiang bad i Kmie i dei i mensuhsyntiew. Ngi ia 
trei ia duriap khlem patiaw iano iano ruh na ka bynta ki khun. 
Wat ia ki bym da ia ithuh ia mon bha ruh ngi pyniapoi shong 
kurim. Khamtam sa ia u khun la jong...? Ngin aiti la ka jing 
im. Leit dei lei lei ba ki la ia ithuh khmat lypa te Kmie ngin ia 
shor ksai khlem mynja. I hep Eliak ruh i bym kai ho kum i 
mensuhsyntiew. 

Kmei Kaba dei Kpa kaba dei Kpa. Te sa pynthoh noh kata ka 

shithi lada phi lait por. 

Kpa Ym don por balei ym don por balei. Nga la ong ba na ka 

bynta ki khun ngi ki Kmie ki Kpa ngin ai wat ia la ka jingim. 
Ngin bah ryndang ngin bah khala ma ngi. Kumne hi ngan leit 
thoh noh. 

U Kpa u Railaidong u rung sha kamra shongkai. U leit shim ki kot 

sada, u bilor sia bad u khulom u thoh ka shithi sha Laitkynsew da kumne ;• 

Hep Eliak bad Marshong Sordar., Dt. Lawjaraih 

14 . 10 .^ 

Nga bad i Kmie ki khun ngi dap da ka jingsngewbha kaba khraw ba 

ngi ioh kum kane ka lad ban thoh shithi sha phi. Ngi ngeit ba u Blei 

Nongthaw Nongbuh u la ri ia ka iing jong phi ha ka Jingbha. Ngi shane 

ruh ngi ia don ha ka jingkoit jingkhiah bha da ka jingri jingsumar u Blei na 
jrong. Ki jong u Railaidong bad u Partis ki la poi suk poi saih. 

Hep Eliak nga kwah ban pyntip sha phi ba u Railaidong naduh ba u 
wan na shato, u kylla long u ba pher na ka jinglong kaba mynshuwa. I 
Kmie i ong i kumba u pyrkhat iaei re ia-ei sha rngai bah. I Kmie i la swar 
bun mkom hynrei ym lap dien ei ei. U khun pat u shu sawkyrang. 

Mynmiet haba u thiah u khih u pisa. U kylla sha ka diang sha 
ka mon. Ngi la dum jingmut bad sngew pisa mynsiem shi bun eh. U 
Railaidong u la dap 18-19 snem ei ei. La del ka por ban ia pyrkhat noh 
kumto kumto shaphang jong u. Lada don ki khubor hamsaia ba phi da 
ioh sngew ba ki long kiba shisha na shato sha Sohra bad Laitkynsew, da 
kit khia ban swar ban tohkit ma phi na dong sha dong. Sngewbha da kit 
khlieh ma phi bad lada donkam ba ngin wan shato ruh ngi kloi. Lada ngin 
donkam ban wan shato thoh da ka shithi shane sha ngi khlem tud. 

Ngi ai khublei ia phi ia u hep Sordar bad ia ki khun de. Ngan pynkut 
noh. Nga ngeit phi la sngewthuh. 

Kiba kynmaw ieit bad burom ia phi, 
Kmie, Kpa u Railaidong. 


Hadien ba ki thoh shithi sa na Laitkynsew, la wan u wei u briew sha 
iingjong i Kmie u Railaidong, ha Lawjaraih. U briew uba ki ieij ki shaniah 
baroh ki nong Lawjaraih. Ka kyrteng jong u la ju khot u Lamantor. U Lam 
u la Ieit ha jingkhangbah jong i Kmie u Railaidong bad u la khot 'Ko kong 
Kmie u Rai, Kong Kmie u Rai. Ynda i la thie bad i mih bad pile jingkhang 
u Lamantor u la ong 


Lam. 

Kmie u Rai 
Lam. 


Kmie u Rai. 


Kane ka shithi i ai i kong Eliak ha motor station ha Laban 
hynne mynstep. 

O i hep Eliak i wan Laban seh..? 

Ho oid phi. I ong ba i la wan ap nong shane la ar step lai 
step hynrei im ia shem satia, te mynhynne mynstep i ai 
ha nga. 

To da rung seh bah Lam.... rung da bam kwai shi kyntien. 


Lam. Em phi ia mynta shislen. Nga ia beh sha ling ba i men 

Kmie ki khun i kheit sohmyngken bad i khlong phan. Ngin 
ia jied mynta ban pynmih iew lashai. To ia phi ha ling 

jong phi bga la sngew kumba ha iing la jong. Ngan sa 
rung pat ha kawei ka sngi. 

Kmie u Rai. To kata, sa da rung khlem pep keih ha kawei pat ka sngi. 

I Kmie u Railaidong i bat ia ka shithi ha ka kti. I da sngewkwah eh 
katta katta ban ioh pule noh ban tip aiu i hep rit Eliak na Laitkynsew i thoh 
khubor. Hynrei im sngew dei ban plied ia ka shithi khlem da don ryngkat 
u Kpa u Railaidong. Da ka jingsngew pisa mynsiem ia la leit tyngkhap ia 
ka shithi hapoh ka syngkhlieh. Tang shu wan u kpa na risai i la ieng joit 
naba shong bad i la laid stet sha kamra khmat bad i la ong... 

Kmie u Rai. Ko Kpa....Kpa....ka wan poi ka shithi na Laitkynsew. I wan 
rah i bah Lamantor. I ong ba i ai i hep rit Eliak ha Laban ha 
Mot phran. 

Kpa. Haw am hangne ngin ia pule noh shisyndon. Sngewbha 

wan rah kato ka sharak hangne ha jan. 

(U la tar ia ka envelop. U la sei ia ka shithi bad u ia plied 
ban pule. 

Kong heh, Kongrangbah, Laitkynsew 

24 . 10 .^ 

Ngi dap da ka jingsngew kmen kaba khraw ban ioh pdiang ia ka 
shithi jong phi. I Sordar lei lei i da sngew lyngngoh hynrei i dap da ka 
jingkmen suda. Nga ngeit kane ka shithi kan lap ia phi baroh shi iing 
hapdeng ka jing koit jingkhiah bha. Ngi ruh shane ngi ia koit ia khiah bha. 

Kaba phi thoh shaphang u Railaidong ka long kumne 

Kaba nga tip thikna ka long ba u Railaidong bad u Parlis ki ia leit 
thied pyrthiew ban wan rah meng shane na kata ka dukan ba die pyrthiew 
ki nong Sohra kiba dang sotti bad kiba da bhabriew shisha shisha keih 
kum ki puriblei, ka Shitulakoina. Kawei na kita ka hymmen nyngkong 
kaba bhabriew tarn eh ka song pyrthiew bad ka shim pisa na u Railaidong. 
U Rai u sei pisa da ki shipiah. Ha ka por ba ai kawei ka shipiah ka hap 
noh ha u shang pyrthiew. Ha ka por ba ki ia dem jngoh ia kata ka pisa 
shipiah kaba hap ha u shang pyrthiew, kata ka the! bhabriew ka la ia 
tyngkhuh khlieh bad u Rai tdum. Ka khana shane sha ri war ri Sohra ka 
la par sawdong. 

Kane ka khynnah ka la pule haduh class IX ha Ramkhrishna Mis- 
sion High School ha Sohra. Ki ia buh ar dukan ha ka sngi lewbah Sohra. 
Ha ka sngi lewbah Sohra kane ka khynnah ka ju pan noh shiteng school 
na u Headmaster ban iarap ia ka die ka thied ia ki Kmie ki Kpa ban ioh ia 
kyrshan kham sbun ia ki amgut ki hymmen kiba leit pule college sha 
Calcutta. Ka la leit ruh sha Calcutta arsien lai sien bad ki hymmen. Ka 
iing jong ki kaba dap ba biang bad kaba ym don jingthoh bria ei ei ruh 
em. Na ki shipara baroh kato kaba ia tyngkhuh khlieh bad u Rai ka long 
kaba kham nep ka jabieng ha ka pule kot bad ruh ha ka korbar kha-ii 
pateng. Nga la da leit swar hi dalade, nga iohi ba ka moii ka dem shaba 
ia tyngkhuh khiieh. Lada phi ia pyrkhat kumto kumto ia u Railaidong 

te ka skum ka biang eh hangne ha Sohra. I Sordar i mut ban wan 

shato, lehse nga ruh ngan wan lang ban wan bud ia i ban ia kren ia ka 
kam u Rai de. Nga ngeit phi la sngew thuh. 

Khcblei ia phi ia i Kong ruh bad ia ki khiin. 

Kiba kynmaw ieij ia phi bad burom. 

Rit Eliak bad i Sordar. 


XV 

U Railaidong u dang wan na iyngkha ha kata ka por ba ka Kmie bad 
u Kpa jong u ki dang ia kren ia ka khubor jong ka shithi ba poi na 
Lail^sew. U la wan sha khmat phyliaw bah. U la iohsngew ia ka jingiakren 
bad ka dohnud jong u ka la shu dap shlei, shu kyndeh. U la laid phai noh 
sha kper iing bad u la leit ieng ha kynton kper haduh ba un da sngew jem 
kata ka jingkyndeh. Sa shipor u la rung shapoh iing u da buh ha ka jaka 
buh ia u mohkhiew, ki wait, ki lyngka. U Kpa u la khot ia la u khun bad u 
la paring na kti ban shong syndait khop. Nangta u sa ong:- 

Kpa Ko Rai, khun, i Kmie i iathuh ba naduh ba phi wan na 
Laitkynsew ka jingmut jingpyrkhat jong phi, ka rukom peit 
khmat ka i lam sha jngai bah. Mynmiet phi ju kren ruma ia u 
pyrthiew, ka shipiah, ki puriblei, ka shikoina. U khun jyllun 
lymphuih jong ngi, ioh phi lap mat iano iano shato...? 

Rai Nga, nga phi Mei phi Pa ngam sngew nang ban ong ba 

Kmie Iathuh khun, iathuh ha i Mei i Pa jong phi. Phi la dei hi ka por 
samla ba kmen ba hai hai sadhai. Ym dei ban bynfiiaw ei ei 
ruh em. 

Raj Mel, Pa, nga dang sngew khynnah eh. Hooid nga don jingmut 
ia I wei i nong Sohra ba nga iohl ha kato ba nga leit sha 
Laitkynsew 

Kpa Dang sngew khynnah..? Kmie dang sngew khynnah u khun 
jong ngl. U la palat 19 snem. U tmain ruh u la jah ka jingsaw 
briang. La del phi khun ban ia pyllait noh ka tyngkhap tohtit ia 
phi. 

Rai (Wiat samrkhie). To met. to Pa wei phi la sngaptip ma phi. 

Ngan kohnguh ia ka jingstad bad jingialam jong phi. Tangba 
ngan ia pynpoi khub^ kumno keih sha Sohra haba tang ia 
ka kyrteng briew ruh ngam tip..? 

Kpa He he he, he he he. Kumta keih khun. Phi la kren ha ka ban 
kiew kyrdan kum u rangkynsai shisha. Nga bad i Mei jong 
phi ngi la thoh shithi sha i Meirit Eliak. I la jubab ba ka don 
tang ka jingbha suda sha ka liang Sohra. I Parit Sordar ruh i 
mang ban wan shane ha kine ki sngi. 1 meirit Eliak ruh lehse 
i lah ban wan lang. Haba phi la noh ka mon kumta te khun, 
ngin ia pynkhamti ha i Meirit Eliak ban bujai mensuhsyntiew. 

Rai Hooid Pa, hooid Mei. 

Kpa Ko Kmie, une u khun rangbah jong ngi te u ba la da pynhun 
ia ngi ki Kmie ki Kpa. 

Kmie Hooid phi Kpa. Ale hangne khun ale ngan da doh kyrkhu 
kyrdoh ia phi. 

Kpa To kata ngin sa ia ong ia i Meirit Eliak ba in da peit lem ia ka 
bha ka miat nadong shadong. 

Rai ‘Ha suihbneng peit khynraw 

La phriang jarut ka miaw 
Ba kwah khot kiaw khot kthaw 
Ngan don bok to ia pam daw” 

La sot na ka jingrwai ‘Kynjai Ri Sohra’ 

Vol. II No. 24. Verse 3. Khasi Folk Songs 

of 

North East India. 

U Railaidong u la ong ia i Kmie bad ia u Kpa ba un leit shaw ia i 

Meirit Eliak bad ia u Sordar na Laban syndon. Hynrei ba ym tip thikna ia 

ki sngi la shu ia bait noh ban ap haduh ba kin da wan hi ma ki sha 
Lawjarain. U Rai um sngew lah ap shuh. U la shu khih mynsiem, kyndeh 
dohnud hapoh lade marwei manwei miet ban sngi. 

Ynda la wan poi i Meirit Eliak bad u Sordar; ha kata ka miet hi ki la 
ia kren pynbeit ba i Meirit Eliak in leit ia kren ia duhai ban pyniapoi sha ka 
shongkha shongman. I Meirit Eliak i la iathuh ruh ba ka kyrteng jong ita i 
thei nong Sohra i del i Lakimon Syiem. Ki kmie ki Kpa na ka liang kynthei 
ruh ki ia men ban pyn ia poikha ia i Lakimon bad u Railaidong ba ki 
shaniah tytli eh ia i kong Eliak. I Lakimon ruh i la shoh ka jingieij bad i 
pyndem ia la ka mon ha ki Kmie ki Kpa ban ai ia la ka jingim baroh lut ha 
u Railaidong ban long u tnga jong i. 

“Khadduh ba la thoh la del ka shyiengkrung 
Jingieij na sha jngai ia dohnud ka la dung 
la la ka jong ka mon ka nguh ka pyndem 
Khadartor ban wan pynroi ka iing ka sem 
Ka aiti ia ia ka jingim haduh ba kut 
Shim baieij jong nga, shim ha ban da luf. 

La sol na ka jingrwai- Poetny ‘Rangli’ No. 24 . Verse. 13. 

Khasi Folk Songs 
of 

North East India.-Vol. II 

Kumta i kong Eliak bad u Sordar ki da leit ia kren ia pynbeit nadong 
shadong bad ka liang jong ka iing jong ita i kynthei (Lakimon Syiem). Da 
kaba sngur ba shisha, da kaba khuid ba tiem ki la ia mynjur baroh arliang 
ban wan iaiam ia u shynrang (Railaidong Marpna) ban pyniaithuh briew 
bad ki kmie ki kpa, ki kur ki jaid jong ka liang ka kynthei. 

Ka Hima Sohra bad ka Hima Khadsawphra ki long kiba ia jngai bah 
na mih ngi sha sepngi. Kumta ki la ia pynbeit ruh ba ha kata hi ka sngi kin 
ia pyniatehktien. Ki da pynbeit jingmut ruh ban ia buh noh ia ka sngi ha 
kaba kita ki samla sotti kin ia pynhiar synjat. Na ka liang u shynrang un 
leit u Kpa bad u khie Rangbah lem bad u Sordar Laitkynsew. U Parlis 
uba ia ieij thep mynsiem bad u Railaidong bad kumjuh ruh kum u samla 
un leit lang ban synran samla ia u Rai. Ki la ia pynbiria sammut ruh ba ioh 
kumno re kumno u Parlis ruh un ioh boh jingieij. 

Ynda ka liang shynrang ka la poi ha Sohra ha iing jong ka liang 
kynthei, u Kflie Rangbah na ka liang kynthei u la pdiang sngewbha ia ki 

baroh u da kyrpad palei ba kin sngewbha ban njng shapoh ling. La ai 
jaka shong ia ki ha ki shuki, ki nujia thri ba la da khreh don burom kyrpang 
shi katdei. 


I Lakimon i shong ha ka kamra ba la ker syndait bad kata ka kamra 

ba ki shong ban ia kren ki Kpa, ki Kflie na baroh ar liang. Ha lade i la 

pyrkhat marwei marwei kumne:- 

“U ksiang ba phin phah ngan da nguh arti aijat 
Bad i Mei i Pa, ki long Khie ia kren ryngkat 
Nga pat ha kyndong saw kyrang ki ngab marwei 
Dohnud kaba kmen, ka kyndeh nga tip balei" 

La sot na ka jingrwai ‘Ngan Ap Tang la Phi’. 

Khasi Folk Songs of North East India. Vol. 11. No. 12 Verse..2. 

Kflie i Lakimon. Nga u Kdie Rangbah jong i Lakimon Syiem nga pdiang 
sngewbha ia phi baroh kiba la ia wan na ka liang u 
shynrang. Haba phi ia ia wan kumne, phi ia wan da kaba 
suk ba saifi, da kaba khuid ba sngur..? 

Kflie u Rai. Hooid ngi la ia wan da kaba suk ba said bad da kaba 
khuid ba sngur. 

Ki'iie i Lakimon. Nga ainguh ia u Blei Tral kynrad u Nongthaw u Nongbuh 
ba baroh ki jingthmu ba ngi don ha kane ka kam jong ngi 
kin poi ha ka jingbha jingmiat nadong shadong. Ka kam 
kaba ngin ia pyndep mynta ka long ka jingiateh ktien 
hapdeng u Railaidong Marpna bad ka Lakimon Syiem. 
Nga u Kdie Rangbah na ka liang ka kynthei nga ong shai 
da ka jingtipbriew bha ba ymdon ka wit ka wa, ka sang ka 
ma, ym don ka jingthoh dak, ym don ka jingthohbria ia ka 
Lakimon Syiem haduh mynta ka sngi ha khmat u briew 
bad ha khmat u Blei. 

Kflie u Rai. Nga u Kflie Rangbah na ka liang u shynrang nga ong da 
kaba skhem bad ba tipbriew shynna ba u Railaidong 
Marpna haduh mynta ka sngi urn don kano kano ka wit 
kawa, ym don ka sang ka ma, ym don ka jingthohdak, ym 
don ka jingthohbria ha khmat u briew bad ha khmat u 
Blei. 

Kfliei Lakimon. Khublei shihajar nguh ia phi u Kflie Rangbah jong u 
Railaidong Marpna. Kumta haba la ia kren da kaba shai 
da kaba shynna. Haba i kynthei ruh i kongnguh mon 

sngewbha ba u shynrang ruh u kohnguh mon sngewbha 
ban ia poi sha ka shongkha shongman da ka jingiatip, da 
ka jingiamynjur lang jong ki Kfiie kur baroh arliang bad ki 
kmie ki kpa, ka la dei ba ngin pyniateh ktien mynta ka 
sngi ia u Railaidong Marpna bad ia ka Lakimon Syiem. 
Ngin ia buh ruh mynta ka sngi ia ka sngi pynhiar synjat. 
Mo Krtie Rangbah u shynrang..? 

Khie u Rai. Khublei shi hajar nguh ia phi u Khie rangbah na ka liang ka 
kynthei. Ngf la ia kren da kaba shai da kaba shynna. Hooid 
ka la dei ba ngin ia buh noh ia ka sngi ban pynhiar synjat. 

Khie i Lakimon. Nga khot mynta ia ka Lakimon Syiem ba in wan hangne 
ha khmat jong ngi ki Kfiie, Ki Kmie ki Kpa bad ki kur ki kha 
ba ia don lang hangno ban pdiang ia kane ka jutang ka 
juhan; ka jingiatenktien ban poi sha ka jingiashongkha 
(ingiashongman bad u Railaidong M^rpn i. 

I Lakimor. Syiem ba saw kyrang ki ngap, jyllieb ki btin ki syngken 

haduh ban da poi hangta ha kamra. Baroh ki ia ieng. Ynda !a shong i 

Lakimon Syiem ki sa la ^,;ong baioh. 

Khie u Rai. Une u dei u Railaidong Marpna. 

Kfiie i Lakimon. Kane ka dei ka Lak.nion Syiem. 

Ka Lakimon Syiem bad u Railaidong Marpna. Kat kum ka 
aih ba la buh da u Blei u Traikynrad, u Nongthaw u 
Nongbuh uba la thaw ia ka longkynthei, uba la thaw ia ka 
longshynrang. Da ka jingmon sngewbha jong phi baroh 
arngut. Da ka jingiatip lang, da ka jingia mynjur lang ki 
Kmie, ki Kpa, ki kur ki kha na baroh arliang kynthei bad 
shynrang kiba don hangne bad ki bym don lang ruh, ia u 
Railaidong Marpna bad ia ka Lakimon Syiem ba phin ia 
poi sha ka ia shongkha shongman. Mo Khie Rangbah u 
shynrang..? 

Khie u Rai. Hooid. Da shisha. 

Kfiie i Lakinnon. Kumta naduh mynta ka sngi phi ka Lakimon Syiem phin 
dei shuh ban peit shaneng, phim dei shuh ban peit sharum 
phim dei shuh ban peit sha ba lait, phi dei shuh ban peit 
sha lyndet ia uno uno u wei pat u briew. U Railaidong ruh 
naduh mynta ka sngi um dei shuh ban peit shaneng, um 

del shuh ban pelt shaoim, um del shuh ban peit sha lait, 
urn del shuh ban peit sha lyndet ia kawei pat ka briew. 

Ka Lakimon Syiem kan sngewbha ban ai ia ka kti kamon 
hangne bad u Railaidong Marpna ruh un sngewbha ban 
iai ia ka kti kamon hangne. 

Ki Khie na baroh arliang kynthei bad shynrang ki ia pynbat lang ia ki 
kti kamon kynthei bad shynrang. U Khie Rangbah na ka liang kynthei u 
da duwai kyrpad. 

Khiei Lakimon A Blei Traikynrad u Nongthaw u Nongbuh ia ka man 
shynrang, ia ka man kynthei, ia ka long shynrang ia ka 
long kynthei. Ai ba kine baroh amgut, ka Lakimon Syiem 
bad u Railaidong Marpna kin bat ia kane ka Jutang haduh 
ba kut ka jingim jong ki. 

Khie u Rai A Blei u Nongthaw u Nongbuh to ai ba kan long kumta. 

(Da ka jingbthah jong ki Khie na baroh arliang kynthei ba 
shynrang u Railaidong Marpna u la pyndeng ka sati synjat 
ia ka Lakimon Syiem. Ha kata ka por hi la shon dur ia kine 
baroh ki jingpyndepkam da u Parlis lem bad u 
nongshondur ba la pynbeit da u Headmaster jong ka 
Ramakhrishna High School Sohra). 

“La dep iateh ktien saiiong ktien saisaw 
To shut la ki bniat, khawai bah ho khynraw 
Artylli ho lok ban pynlong kawei 
Dei ka Duwan Hok kaba im ha rympei” 

La sot na ka jingrwai Rangli (Shempap). No. 34. dkhot.14 
Khasi Folk Song of North East India. Vol. II. 


XVII 

la ka sngi pynhiar synjat la ia mynur lang ba ka del ban long ha ka 
24 tarik u bnai Naiwieng. Ki la kheifi ruh ba u ‘Naibneng ha katei ka sngi 
un long dang 14 miet. Ha kine ki sngi pyllun bnai ruh ym ju kham slap 
katba ju tip ki tymmen. Na ka liang u shynrang ki la ia pynsngew jar jar 
para Khie (Shynrang bad kynthei) ba artylli kin ai sniang ha kata ka sngi 
pynhiar synjat, wat la na ka liang kynthei kim shym pynpaw ei ei ba ki 
khmih lynti, hynrei ki la shu pdiang sngewbha. La ia beit ruh ba na ka 

liang shynrang kin wan on ha ka sngi pynhiar synjat san phew ngut ei ei 
bad ynda la dep pynhair synjat. la dep bam dep dih u paid ba bun un leit 
phai noh. Kin sah noh tang 4 ngut tan sa wan phai pat ha ki sngi ba 
hadien. 

Hadien katto katne sngi ba u RaiiakJong u la wan phai na Sohra 
haba la ia dep iateh ktien, u la pan jingbit na i Kmie bad u Kpa ba un leit 
kai sha Sorha sha ling i Lakimon. U la iathub ruh ba un wan phai noh ha 
kajuh ka sngi hi namar un mih na LawjaraifI un leit sah basa shimiet ha 
Laban. Un mih na Laban da ka kali step un poi ha Sohra dang khyndai- 
shiphew baje bad un mih pat na Sohra ban wan phai da ka kali 
shibajeshiteng-ar baje. U la iathuh ruh ba un da thoh shithi shuwa ia i 
Lakimon. Kumta u Railaidong u la thoh ka-shithi kumne:- 

Baieij jong nga Lakimon., Dated Lawjarain 

14-6-4#48. 

Naduh ba nga mih na iing jong phi ka dohnud jong nga ka dapmiar 
tang ka jingieij bym lah shuh ban thew tarajur. Nga sngew ba tang kawei 
ka dohnud jong nga tang kawei hi ym sngewlah shuh ban thep ban 
phylliew ia ka jingieij jong phi. Ka Jingieij Ba La Kyrkhu. Katta katta nga 
sngew kmen nga sngew hun pynban kham katta katta nga stiang nga 
thrang ban iohi la phi marjan eh. Haba nga pyrkhat nga iohi ia phi kumno 
ba phi peit lieb ia nga, phi wiat rieh ia nga ha kato ka sngi ba iateh ktien. 
Ki shympriahti ba khih lyngkhum jong phi. Ka dur ba bhabriew tarn ka 
phalang hanga haba phi shong ha kato ka shuki thri; haba phi ieng- 
iphuh, haba phi iaid pynnoh jem la ki kjat ban shah shon dur. Nga 
phohsniew ba ki puriblei ki pynteh da ki thapniang ksiar kham shalor ia ki 
lyoh jong ka kshaid Nohsngithiang. Nga ia thaw kane ka jingrwai ba la 
mih na pukri jong ka dohnud jong nga na ka bynta jong phi i baieij ba la 
kyrkhu. 


“Thiah thiah suk baieij ko bathiang i jong nga 
Kat haba phi don hangta 
Da kynmaw ia nga phohsniew markylliang 
Ban sah ki jingieij ba thiang. 

1 . I dur jong phi nga buh ha khlieh jingthiah 
Ban peit ngan klet nga ju ngiah 
Shuwa ban thiah nga du wai nga da doh 
Thiah suk ba jingieij ka la shoh. 

2. Ngam sngew lah shah shuh khlem da iohi ia phi 
Wan noh wan noh phi ki sngi 
Wan rah ia i baieij jong nga wan rah noh 
Ba hangta jingieij kan ia snoh.” 

Khasi Folk Song 
Of 

North East India Voll. II, No. 8 

Ngam sngew lah shah shuh. Nga da thrang dik dik ban iohi ia phi. 
Nga thiah nga shong, nga laid nga ieng shu long kumba rah mgai ka Iyer 
jingieij naduh khlieh haduh ki shympriah kjat. Ngan wan ba ieij ngan wan 
peit ia phi wat tang lieb ruh nga la hun. Ngan wan ha katai ka lewrit ka 
ban mih khlem pep shisha shisha. 

U ba lej ia phi da4 dohnud tylli, 
U Railaidong. 


XVIII 

1 Lakimon ruh naduh kata ka sngi ba la pyniatehktien hi im tip im 
sngewthuh kumno ka iaid ka por. Man ka teng i khlem ju nang thiali 
mynmiet shi ia shai. I shu dem pyllup ha ka svngkhlieh, i kylla thiah 
kadiang kadiang, kamon kamon, i thiah lyndang, i dem khyrdut. Bunsien 
i sa iohthiah haduh ba kan da wan paw ka dur jong u baieij jong i U 
Railaidong. Kham khah khah haba i shong die taih ha dukan i ju shoh 
samthiah, kren ruma ra....Raiiiii. Ki hymmen ki para haba ki lap kumta 
kim ju kyrsiew ne ong ei ei haduh ba in da kyndit hi. Ki paralok, ba ia jan 
ch, ba ia ieij eh haba ki lap teng teng ba i Lakimon i long kumta ha dukan 
die taih ki ia pasiaw O ho ho, i Lakimon sotti te i da long sotti shisha ha ka 
rynieng bad ka dohnud’. Khamtam kito kiba dang ia ap hok ia u Moina 
ksiar ban wan rung ha ka Panjira ksiar. 

Ha kawei ka janmiet ba rang ka suifi bneng bad phriang jarut ka 
miaw ha sahit bneng, i Lakimon i shong ha ka mula heh ha shakiar iing. 
I peit iap biej ia ki phlang ba jymgam ba syrpud pyn kylla kadiang kadiang, 
kamon kamon halor ki syntai lum jong ka kshaid Latara bad kaba lapkhnai; 

i la iohsngew ba khot pyrta iwei na ki para jong i Thei Laki Thei Laki’ 

ita i para i da mareh stet kdam kdam sha kata ka jaka ba shong i Lakimon. 
Tang shu iohi ia i Lakimon i la ong khamjam “Peit ka shithi.... ka shithi” i 
rah kham haneng tyrpeng mar pyrshah ka shkor bad ka beh knweh ka 

Iyer ia kata ka shithi, ka shithi ka shu kylla khwep khwep kum shi nuid ka 
pakha slew ha shKeng riat. Ka jingkmen kaba la shlei diar haduh ba ki la 
ia al ia shim ia kata ka shithi da kaba ia kdup ia kynthih haban da jan ia 
kyllon baroh amgut. 

Mar shu shim ia ka shithi i Lakimon i la phah noh ia i para la jong 
sha iing. Tang shu leit i para i Lakimon i ia shong kyllaifi myngngor halor 
u phlang. I la plied da sbun kti ia ka envelop. 1 la sei ia ka shithi bad i la 
pynbeit ia ka jingkhylliap. I la peit ha kjat eh jong ka shithi bad i la iohi ia 
ka kyrteng u Railaidong. I la kdup ia ka shithi ha shadem arti bad i la lait 
hi ki ktien; ‘Oooh....ooohh....Ko Railaidong, ko baieij nong nga’. I la pule 
hun, bun bun sien ia ka shithi khlem ngiah. Katba nang pule ka nang 
kiew ka jingieij ha ka khuri jong ka dohnud haduh ban da dap shoifi ha ki 
rymmiang. 

Kadei ka por janmiet ba shoh ki kjat sngi ba phyrnai rong ksiar ia ki 
lum ka ri Sohra bat' :a ki phlang ba jyrngam lir lir. Ha ki riat jong ka kshaid 
Latara bad ka kshaid ba l 3 pkhr:ai ki ieng ki san ki dieng ba swang. Ki 
ihuh ki jngum k' ivrngam. Ka lyor oatemon batesi ka kynoi la ka pyrthei 
mnriang K‘ syr.uew ki SKud ki pnuh bad ki pvnher ia la ki jingiwbin Ki 
'Simt.yiem. ki jalyeit, ki simdiengbai, Ki sim rynniaw, ki kyndor, kijyllop, ki 
Kyrkhaw, ki kairiang bad baroh ki jaitsim ki pyiar la ki thapniang ba ki sum 
ki sad bad ki rwai ki pynmih la ki sui ba sngewbha ban pyndap shoih ia 
ka mariang da ka jingsukjai bad ia ka shkor u khun bynriew da ka jinghun 
ki Niangkalia, ki l^iangkongwieng ki rwai jam sngewtynnad halor 
dieng.Kane ka dei kata ka por kum ba da kyrkhu na ki bneng ha kaba i 
Lakimon i pule ia kata ka shithi samla. Ym don shyntur ban ia batai ia ka 
jing itynnad tarn, ia ka jingilub ia u syntiew ba phuh biang por ba la dei 
por ban sien - "U Tiew laluh”. 

Katba i Lakimon i dang bat ia kata ka shithi ha la shadem ki jaw bun 
jrop ki urn ha ka shithi bad ha ki kti. I la tba ia la ki ngab, i la sngew ba ki 
jhieh. Ki ummat ka jingieij ba shisha, ki ummat ka jingkmen ba shisha ki 
jaw khlem tip. 

I Lakimon i la thep ia ka shithi ha plapoh shadem. I la ieng na kaba 
shong kyllaih mongngor. I la wan rung shapoh iing ban iathuh ha la i 
Kmie baieij eh jong i. Pat de i Kmie im pat wan iing ba i dangleit sha 
Nongsawlia ba i leit ban ia kheifi pisa piiaifi bad ki mahajon kiba i shait ia 
die ia thied pateng. I Lakimon i shu la dap mynsiem dap dohnud kdup 

kdup ba i da thrang eh ban iathuh noh ha la i Kmie. I la shu laid khlem 
don jingmut na kawei ka kamra sha kawei pat ka kamra, sha phyllaw 
ling, sha kper ling khlem da sngewthuh sngewthaw shuh. Ba i la 
sngewlwait i la wan shong ha ka shuki kor suhjalh, kymai. 

Tang shu ioh sngew ba la wan i Kmie i la ieng jolt na ka shuki i la leit 
sha kamra bah ba i don i Kmie bad i la ong ‘Mei Mei nga la ioh ka shithi, 
nga la ioh ka shithi”. I Kmie i la kylli ‘Phi la ioh ka shithi khun..? i Lakimon 
i la jubab ‘Ka s-hithi na Khadsawphra, i ong ban wan shane’. I la ai ia ka 
shithi ha i Kmie ia jong ba in pule. I Kmie pat i shuwiat samrkhie sngewbha 
rymmuih bad im shym la pule ia kata ka shithi samla. I shu kylli na la i 
khun la jong ia kaei kaba la thoh ha kata ka shithi. I Lakimon i la ia thuh 
de ba u Railaidong un wan peit bad wan ia kynduh ia i Lakimon ha katai 
kawei pat ka lewrit. I Lakimon i la panjingbit na la i Kmie ban thoh jubab 
'..ha u Railaidong. Ynda la ia kren pynshongnia bha, i Kmie i la shah ia i 
Lakimon ban thoh shithi sa uta u ban sa wan long pyrsa kurim. 

Ha kata ka miet hi i la klet ban bam ja miet. I la pyndep thoh ia kata 
ka shithi jubab sha u Railaidong haduh pala* shiteng synia. 

Rai baieij, ko baieii eh Jong nga, Khlieh'^^hnong 

Sohra. 

1 4 . 11. 1 9 4 8 

Nga la ioh pdiang ia ka jingieij. Ka jingieij ba don ha ka shithi jong 
phi. Phi la pynkup pynphong ia nga tang da ka jingieij ba shisha, ba shida 
bad ba nylla naduh u fliuhkhlieh haduh ki tyrsim kjet. Ym don ktien ha ka 
pyrthei ban batai lut ia ka jingieij ba rhem kaba don ha ka dohnud jong 
nga ia phi. Ki kyntien jingrwaijong phi ki la pyndap ia ka dohnud jong nga 
da ka jingieij, ka jingieij ka ban iai sah baroh shirta, ka jingieij ba la kyrkhu. 
Nga phia ha phi ba nga ruh nga da thrang shisha shisha dik dik lano ba 
kan poi ka sngi ba ngan ioh shong ioh sah ban phi shirta. Da ka jingieij 
bym lah thew tarajur ia phi nga thoh kine ki kyntien:- 

1 . Jingim ka jong nga long suda da ka pyrthei 
la phi tang ia phi ngan iai ap phi don haei 
Ko b’la thaw u Blei kyrpang ba la buh bynta 
Nga la biang ka por ale wan shaw noh ia nga. 

Ref:- Ngan ap tang ia phi haduh ba phin wan bad nga 
Shijur ngin iaid lang haduh ban da kur ki rta 
Haduh ba jingiap kan da pynkhlad noh ia ngi 
Lawei ngin ia shem pat ha ka wei pat ka Ri. 

2. U ksiang ba phi phah ngan da nguh arti arjat 
Bad i Mei i Pa ki Longkhie ia kren ryngkat 

Nga pat ha kyndong saw kyrang ki ngab marwei 
Dohnud kaba kmen ka kyndeh nga tip balei. 

3. La dang step ngan nguh ia u Trai Nongthaw Kynrad 
Khadduh jinglong samla sngi pynhiar synjat 
Haduh shympriah kti jong nga phin pyndeng sati. 

Ngi la long kawei met mynsiem jong nga bad phi. 

(La shim na ka jingnvai "Ngan Ap Tang la Phi". Khasi Folk Songs 

of 

North East India. Vol. 11 No. 12). 

Ko baieij jong nga kane ka jingieij hangne ka long tang i umthiang 
barit tarn eh kaba shong syngwar ha ka duriaw bah jong ka dohnud 
jingieij jong nga ia phi. 

Sa wan baieij sa wan khiem pep. Ngan ap tang ia phi ha katai kawei 
ka lewrit ka ban wan. Tang bad phi ka don ka bneng. 

Nga ieij lut tang ia phi. 

Lakimon Syiem. 

1 Lakimon ia la khyliiap ia ka shithi i da bniah bha ba ka jingkhylliap 
kan nym ban ia ki dak kiba don hapoh ka shithi. I la sei ka envelop na 
synduk kaba ha khmat ka don ka dur u syntiew rong dohnud. 1 la shim sa 
ki ‘tiewdiengngai ba la tyrkhong bad ba sma iwbih. 1 la thep ia ki tiewdieng 
hapoh ka envelop. Nangta i sa thep ia ka shithi hapoh ka envelop bad i 
sa tah ia ka envelop. I la buh lang ia ka shithi bad ka shithi ba thoh u 
Railaidong. Ha ka por ba i thiah, i thiah da lyndang i da bat baroh arliang 
‘ti ia kita ki shithi ha shadem. 

U Railaidong tang shu ioh ia kata ka shithi na i Lakimon u la kdup 
ha la shadem. Hadien nangta u sa pule. Ynda u la dep pule u la thep ha 
ka pla sopti shadem. Da ka khmat ba phuhsamrkhie u la mih na iing bad 
u la leit ieng ha kynjang ha shakiar iing ba u la da shoh kata ka jingieij 
janger. U da phai khmat sha ki thaift ka ri Sohra. U sngew kumba u 

iohsngew ba i kren i Lakimon ia kita ki ktien ‘ngan ap tang ia phi ngan 

ap tang ia phi ngan ap tang ia phi. U peit sha suifi bneng, ka Iyer ka 

beh bad ka rah ia ki syrtap lyoh ha suifl bneng ba phriang jarut ka miaw. 

U khiem iohsngew el ei ba ha kata ka por hi i Kmie bad u Kpa jong 
u ki la iawan peit pynthor bad ki ia kit la ki diengiap mar mar shikit. U Kpa 
u da tynrong ar-laitylli ki dieng rishot ba dap kham kti ban shna sem 


55 



blang. Ki la iohi ia u Rai ba u ieng hangta ha kynjang. I Kmie i la khot 
pyrta:- 


Kmie. Rai, Rai balei phi ieng lyngngoh marwei hangto khun..7 

Rai. Nga la ioh ka shithi, nga la ioh ka shithi na Sohra. (U phai 

bad u laid stet sha ki). 

Kpa. Ia, ia ngin da ia kren lang hapoh iing. 

(Ynda la rung ha iing bad ba la ia shong jah thait jem jai). 

Rai. I la thoh shithi na Sohra bad i la ong ba kam lei lei lada 

nga leit ia shem ia i ha katai kawei ka lewrit ka ban wan. 
Ngan leit ho Pa ho Mei..7 

Kpa. To leit khun leit. Da sumar kyndong ia la ka akor ia la ka 

burom namar kin lehnoh ei ki laiphewrong, kin leh nohei 
ki jai;^ ba phong haba ka burom kam don. 

Kmie. Ka akor kaba tarn kJiun, ka akor kaba tarn. 

Rai. Ngnn iaiam ia i hep Dapfi bad i h< p Siiafiak ruh mo..? 

Kmie, UcciJ keifi khun, kin tang iohi ia kawei pai ka pyrthei ia 


kawei pat ka manang jong ka ri Sohra. Lait ruh ka shong 
set up iang hangne ha ka pahar la jong. 

XIX 

Na ka bynta ka sngi pynhiar synjat, haba ki la ia kren, ki la ia thir ia 
thaih bha ha iing jong i Kime i Lakimon ki la ia rai da ka ba sngewthuh 
shai kdar ba nalor ki kur ki jaid ki kha ki man baroh khlem da klet iwei ruh; 
ki lok ki jor yn da khot ruh ia u Syiem Sohra, ia ki myntri bad ia ki Sordar 
khlem da tyndep iano iano ruh. Amgut ki khie pdeng jong i Lakimon kin ai 
khubor antor ia u Wahadadar Shela ba un wan khnang iem bad san ngut 
ki nongbud ban shngaifl. Putet ruh kin da leit khot ia u Headmaster ka 
Ram Khrisna Mission High School Sohra Iem bad arphew ngut na School 
ba kin ia wan lang. Kin wan de ki nongshondur na School hi. 

Na ka liang u shynrang ha iing i Kmie u Railaidong ki la ia pynbeit ban 
leit on pyntiiar synjat sanphew ngut ei ei ban ngiam shi kali heh. Ki la ia shim 
wai kawei ka kali heh na ka bynta kata ka kam. Ka khawai dawai bad ka 
shad ka kmen, ka nwai ka siaw ha iing u shynrang ha kata ka miet te kaba da 
kylluid Ian bad ka ia kodom baroh baroh haduh ban da jan riew syiar. 

Ha ka step shuwa ba kin mih i Kmie u Railaidong ia la khot ia la la la 
u khun ban shong syndait bad u Kpa. I Kmie i da kren da sneng puramit 
ia ia u khun kumne;- 

Kmie. Khun, nalor ki jingsneng bad halor ki jing puramit jong i 

Mei i Pa ba phi ju koh nguh naduh ba phi dang tip briew, 
nga kwah ba phin da kynmaw dngong ia kine ki kyntien 
jong i Mei shuwa ba phin mih na iing jong i Mei i Pa jong 
phi ban shimti ia ka briew ban tei ia la ka long iing long 
sem kaba man bha. “Wat ju ktah kti ia ka kynthei shibor. 
lalam ia ka borobor”. 

(Ka la shim kynthup ar'ti ia ki ngab. Ka ia dem la ka khlieh 
halor ka khlieh jing u khun bad ka la kyrkhu ia u laisien. 

‘Khu khu khu.... khu khu khu khu khu khu. Ka la pynsleh 

umphniang ia la u khun). 

Kpa u Rai. Ko Rai ko khun jong ngi da kynmaw ba ka jinglong rangbah 

briew ba shisha kam shong ha ka jingheh rta, ka jingnang 
thoh nang pule bad ha ka spah ka phew. Ka shong 
khamtam eh ha ka jingtip briew tip Blei, ka jingstad bad 
ka jingshemphang bad ka jingkitkhlieh. (U la kdup ia la u 
khun u da thap met pdik pdik na ingdong). 

Na Mairang ka kynhun leit on pynhiar synjat ka la mih dang shu 
sdang saw ka suihbneng.... Ka kali ka la kiew arted shaphang Laban. 
Ynda la poi ha Umdiengpun ka la phai sha ka lad kadiang sha ka surok 
ban leit sha Sohra. Ka surok sha Sohra ka laid lyngba la ka Mylliem, 
Kyrdemkhia, Mawkdok, Mawjrong, Sohrarim, Laitryngew ter ter ia kiwei 
pat ki shnong haduh ban da jan poi ha shnong Sohra. 

XX 

Ynda u paid nongleit on kurim u la jan poi sa kumba 2 ne 3 mer na 
Station Motor Sohra, Kila sangeh hangta. Shaphang kamon arsut ka 
don ka wah duid ba tuid halor mawsiang pyndem madan. Ka um te kaba 
da khuid khlir khlir hi. Ban peit ha ki pung shyngoid ia ka dur la jong ruh 
lah ban iohi baroh shi rynieng. Ha kata ka um sngur ki ia sait kti salt kjat, 
ia bta khmat bta khmut. Ki sa ia bujii ia ki jaih ki nep, ki ia riam ia beit 
haduh ban da i hun hi keift. Ki sa ia leit ban rung biang de hapoh ka kali 
ban poi ha motor station Sohra. Naduh ba dang shong hapoh kali hi ki la 

ia kynhoi ir shi ir “Hoi kiew U Nongleit kurim u la wan., u Nongleit kurin 

u la wan” ba la iaiam khmat da u bah Patlis 

Parlis:- To ho to baroh baroh-Hoi kiew u Nongleit kurim u la wan” 
Tang shu hiar na ka kali u bah Parlis u la kren jam:- 

Parlis:- Hei ho baroh u Nongleit kurim u la wan. To ia pyllait lynti 
ho.. ..to ia pyllait syngkieng ho....u Nongleit kurim u la 
wan Hoi kiew....hoi kiewww. 

Haba la hiar na ka kaii ha madan, la ap lypa ki nongwan 
Shaw na ka Hang ka kynthei kiba da kylli tip briew:- 

Liang Kynthei:- Khublei khublei phi la ia wan baroh na ka liang u 

shynrang..? 

Parlis:- Khublei Khublei. Ngi ia ia wan baroh. 

Na ka liang kynthei ki la ia song kwai, ia kren sngewbha. 
Ki da ia song kwai khlem da klet wat tang ia iwei ruh. 

Liang-kynthei:- Sa shi sien pat khublei.. ..Khublei. la ngir ia leit sha ka iing 
Jong ka Nongleit kurim. 

Parlis;- (Baroh ia iaid artad). Hoi hoi hoi hoi kiewww... Hei ho 

to sngewbha da ia pyllait lynti.... to da ia pyllait syngkieng. 
Hei ho baroh to da ia ieng ha pajih sha kadiang sha kamon 
ba un iaid u Nongleit kurim.. ..Hoi kiewww 


Kflie 

Khie 

Khie 

Khie 

Kflie 


Ynda ia poi ha madan | 
Rangbah ka kynthei:- 


I phyllaw iing ka kynthei;- 

Khublei khublei. Phi la iawan baroh na 
ka liang u shynrang..? 

Rangbah u Shyrrang:- Khubiei khublei. Ngi naka liang u 

Shynrang ngi laia wan baroh. 

Katno ngut baroh phi la ia wan ..? 

Ngi la ia wan sawphew ngut. 

Phi ia wan da kaba suk ba saifi..? Ym 
don jingwit, ymdon Jingwa...? Ym don 
ka woh nia ym don ka woh dong...? ym 
don ka sniew ym don ka smeh..? 


Rangbah ka kynthei. 
Rangbah u Shynrang 
Rangbha ka kynthei. 

Knie Rangbah u Shynrang 


Ngi la ia wan da kaba suk kaba said. 
Ym don kano kano kaba pyrkhang. Ym 
don kano kano ka jingwit ka jingwa. Ym 
don ka sniew ym don ka smeh. 

Knie Rangbha ka kynthei To ai ba u Blei traikynrad un pyniai long . 

kumta. Sngewbha sngewbha ban ia 

rung noh shapoh ling. 

Ka iing i kmie-u Kpa ka Lakimon ka long ka ling bah iing san, ka ling 
dulan ka iing paki. Ia ka kper baroh sawdong jong ka iing la pynkhuid 
arsien lai sien ba tang iwei i saphit phlang saphit kynbat mh ym da iohi 
shuh. Ia ka phalor iing ki da shna da ka khilon ba la pynpur da ki jyrmie 
ba don tang bad ki sla ki syntiew ba phuh i iap ngiah, ba ki da leit thoh 
khnang naduh ki riat ba hajan Mawphu bad Thiedding. La nang pynitynnad 
shuh shuh da kaba sur pynbud sa da ki syntiew ki sla kot dudi ba la ot 
shrong. Ha ka rong dohnud jong ka rangpad ki la khap shrong dohnud ar 
tylli kiba heh bad kiba da wan dur lyoih. Baroh kawei ka brenda ki ia suh 
pyndait lang da ki rangpad ba la khap oh dur ban phew rukom. Ki rong 
rangpad baiieh, basaw, bajngum, ba stem ba jyrngam ki phalang phymai 
khlek khlek. 

Ha poh iing ha ka kamra ba kin shong ki Nongleit kurim ha ka shuki 
kaba ngiam kylluid ban shong arngut ha khmat u atoskhana ki datap bad 
suh pyndait da ki dhara ki muka rong ba kynsai, ki ribon bad ki syntiew 
ba tiem rong. 

Ha ka liang kamon ba in shong i Nongleit kurim la buh ka shuki ba 
la tap pynskhem da ki Jaih khorjaift khriam ba un shong u Kfiie Rangbah 
jong ka liang ka kynthei. Ha ka liang ka diang ruh la buh kawei ka shuki 
ba la pynriam pynbiet kumjuh ban shong u Khie Rangbah u Shynrang. 
Nangta shrak la pynbeit sa kiwei pat ki shuki, ki mula bad ki ben ban 
shong lem de ki Kmie ki Kpa jong ki kur ki jait, ki kha ki man, kiba ha iing 
ha sem, ki tymmen bad ki iok ki jor. Ynda la rung hapoh iing na ka liang 
shynrang, i Lakimon Syiem ba i dei iba stem saw ka snieh doh bad ki 
ngab, tang shu iohi ia u Railaidong i la nang saw kyrang shuh shuh ki 
ngab haduh ba i kumban pait pdang ka snieh doh. 

U Khie rangbah i Lakimon u la khublei arti ia U Knie rangbah U 
Railaidong, ia u Railaidong bad ia baroh kiba wan on shong kurim. Ha ka 

liang kamon i Lakimon i shong i synran kynthei bad ha ka diang u 
Railaidong u shong u synran jong u Railaidong. 

Ynda la shong u Railaidong, baroh kita kiba don hapoh kamra ki sa 
la shong ha la ki jaka jaka shong kiba da shu ia wiat samrkhie rymmuifl 
hi. Katba ki ba don habar ka kamra ki ia knieh ban ioh khongoid na 
jingkhangbah, jingkhangiit bad nawei nawei katba lah ban jngoh khiieh. 

U leng u Kftie Rangbah ka kynthei. 

Kfiie Rangbah ka kynthei. Nga u Kftie rangbah na ka liang kynthei 

nga pdiang sngewbha ia phi baroh ki 
bala ia wan na ka liang u shynrang. 

Khie Rangbah u Shynrang. Nga u Kfiie rangbah na ka liang u 

shynrang nga pdiang sngewbha ia ka 
jingpdiang sngewbha na ka liang i 
kynthei. 

Kfiie rangbah liang kynthei. Mynta ngin ia pynkyntang noh iakane 

ka jing-shong kurim jong u Railaidong 
Marpna bad i Lakimon Syiem. 

Naduh ba dang sdang ka pyrthei. Kumba la thaw kumba la buh da 
u Blei Nongthaw da u Blei Nongbuh. Kumba u Blei Nongthaw u Blei 
Nongbuh u la thaw pynlong ia ka longbriew ia ka man briew. U la thaw ia 
ka man shynrang, u la thaw ia ka man kynthei. U ba la thaw ia u phniang 
uba u khunbynriew un nang kha un nangroi pateng la pateng. Kane ka 
long ka aifi Blei kaba skhem bad kaba shynna. Da ka jing ia shongkurim 
hapdeng u shynrang bad ka kynthei yn sa pynkha shuh shuh sa ia ki 
khun, sa ia ki ksiew pateng la pateng. 

Mynta hi ha kane ka sngi, ha kane ka ia, ha kane ka por u Railaidong 
Marbna bad i Lakimon Syiem kin ia ia poi sha ka jingiashong kurim. Da 
kajingiatip lang, da ka jingia kohnguh lang, da dajingia mynjur langjong 
ki Kmie ki Kpa, ki Kfiie ki Syngken na baroh arliang; shynrang bad kynthei. 
Ba kine baroh arngut, u Railaidong bad i Lakimon ki laia pyndem la ka 
mon ba khuid ba shida ban ia shimti ban ia ai ti iwei ia iwei pat ha ka 
jingim jong ki. Ba ym don kano kano ka jingwit. Ba ym don kano kano ka 
jingwa. Ba ym don kano kano ka jingthohbria. Haduh kane ka khyllipmat. 
Kane ka jingiapoi shongkurim kine amgut ka long kaba sotti, kaba khuid, 
kaba shida. Kaba kyntang. 

U Railaidong Marbna mynta un pyndeng ia ka Sati ka synjatha ka 
shympriahkti i Lakimon Syiem. 

(Ynda la dep pyndeng Sati). 

Kane ka sati ka synjat ba u ia pyndeng u Railaidong ha ka shympriakti 
i Lakimon Syiem ka la pyndep ia ka dustur. Ka leng ruh ka dak ka sakhi 
kaba pynskhem ha khmat u Btei bad ha khmat u briew ba u Railaidong 
bad i Lakinnon ki la ia long shi tnga. Ki la ia long kawei ka doh kawei ka 
snam naduh mynta hi. Haduh ban da kut. 

Rangbah Shynrang. A Biei Trai kynrad, U Nongthaw, U 

Nongbuh. Ngi pan, to ai ba kan long 
kumto. Ta iai nang kyrkhu mame Blei 
ba kin im suk im said kin roi kin par. 

(Shong Baroh Amgut Ki Krtie-Shynrang-Kynthei). 

I Kmei i Lakimon i wan pynsleh umphniang ia ka shymeng bad ka 
shyllangmat u Railaidong bad ia i Lakimon ruh. I da buh kti halor khlieh 
jong ki baroh amgut ia da dem kyrkhu kyrdoh Iai sien laiwaL Nangta sa 
wan ki syngken, ki kur ki jaiL ki kha ki man ban khublei ban l^rkhu ia ki 
nongshongkurim. (Sh^rang bad kynttiei). La sdang artad ka jingiasong 
kwai ia baroh. Ka jingiadih duma ki rat^bah rangsan. Hum hum shu 
sawa ka sur briew bad hapoh iing bad habar. 

Ynda sa shiphang, ki Nongleitkurim, ki synran bad kiba ha ang baroh 
katba ngiam jaka ki la shah kynto ban leit ieng h^an phaior ban shon dur 
ba la pynbeit khnang bad kyrpang da u Maharaj-Headmaster Ka 
Ramakhriahna High School. Sohra. Ka suiA bneng kaba khuid kdiarkdiar, 
hangne hangtai phriang jarut ka miaw. Ka sngi da ki kjat sngi ba jem 
ksiar ka shoh ia sawdong ka ri Sohra. 

Sdang sam sa ka ja ka jyntah, kadoh ka kah, ha kham nyngkong ia 
kito kiba wan rwing da ka l^t na ki shnong ba marjan ba kin dup ioh leit 
phai ban poi shnong shuwa ban kem bymgut. Kat ban da dep ka khawai 
ka dawai ia baroh, ka sngi ha sepngi ka ia sah sa tang shiteng ka khangai, 
Ha iing ha man ia ki kamra ki ia thstfig da ki sharak pom. Ha ki kut sawdong 
jong ka fing ki ia tbeh ia thang da ki bun phew tylli ki dongmusa. 

Haba la kut ka kern ongreifi, la khreh pat sa ki nongwan on kurim 
ban leit phai noh, lait satang kite kiba del ban sah. Sa shisien pat ka 
khublei ia khlad ka ia piam ia doh, khlem sngewlah shuh ban ia khlad. 
(Hynrei ka don ka banse). La dep khreh lypa ka ja ka jyntah ba la song 
bam meng na ka jingkhawai shongkurim . Sa u kwai dap pla dong bun 
tylli ban bam lynti ki nongwan on shong kurim. 

Ki liang kynthei ki ia wan on haduh ka kali ha Motor Station Sohra 
ha la kti bad ki dongmusa. Haba ka kali ka la laid. Ki ia khublei kaweh da 
ki kti bad ki dongmusa haduh ban da lait iohi ki khmat. 

U Railaidong bad i Lakimon pat...? 

"Haduh shympriah kti jong nga phin pyndeng sati 
Ngi la long kawei, met mynsien jong nga bad phi” 

Artylli Ho Lok Ban Pynlong Kawei 
Dei Ka Duwan Hok Ba Im Ha Rympei. 

☆ ☆ ☆ 

